ETAren itzuleraz • ZUZEU\nEzker Abertzaleak argi esan izan du ETA ez dela itzuliko ekintza armatuetara, alde bakarreko pausoak emanak direla eta Partidu Popularraren gobernuak deus ez egin arren presoen auzian, edota Aieteko Adierazpenak proposatutako bidean, atzeraezina dela armak uztearen erabakia. Gainera, ETAko inork zerbait egingo balu bere kontura, SORTUren gaitzespena jasoko lukeela haren araudian preseski esaten baita bide politiko baketsuak soilik erabili behar direla.\nKontuak horrela, adierazgarria izan zen atzoko El Paísen editorialetako bat, presoen dispertsioa etetearen alde Rajoyren gobernuak pausoak eman ditzala eskatuz. Ematen du, azkenean, Madrilgo egunkariak argitu duela bere jarrera arazo honetan eta ohartua dela zerbait egin behar dela egoera desblokatzeko, batez ere Espainiako hiru polizia nagusiek ikuspegi desberdinak edota kontrajarriak badituzte ETAren finierari buruz.\nBetiere El Paisen argitaratutakoaren arabera, esan bezala, hiru dira ETArren egoerari buruzko analisiak:\nETA amaituta dago eta ez du atzerabiderik (Centro Nacional De Inteligencia (CNI) delakoaren arabera).\nETA oso jota dago, zaila dauka ezer egiten hastea, baina bazterreko zerbait egiten saia daitezke militante gazte deskontrolaturen batzuek. (Guardia Zibilaren arabera).\nETAk egitura logistikoa indarrean dauka eta erakunde klandestino moduan jarraitu egiten du. Litekeena da, politikoki ezer lortu ezean, ekintzak egiten saiatzea berriro. (Polizia Nazionalaren, Comisaría General de Información delakoaren arabera.\nEmaten du Espainiako poliziek, behintzat, ez dutela argi zein den egiazko egoera. Europolek ere badu bere ikuspegia honetaz, baina ez du gauza handiegirik argitzen.\nGauzak horrela, eta PPren gobernuak ez duela apur batean deus egingo pentsatuta, zeure iritzia zein den jakin nahi genuke.\nSeguru asko, jakin ez dago jakiterik, baina zein da zure irudipena? Iruditzen zaizu, urtebeteko epean demagun, ETAren ekintzarik ikusiko dugula? Kasu, ez dizugu galdetzen zer nahiko zenukeen, zure irudipena da hemen nahi duguna.\nZein irudipen duzu ETAren balizko itzuleraz\n54 pentsamendu “ETAren itzuleraz”-ri buruz\nXabier Makazaga 2013-05-05 12:29\nZeini egiten dio mesede eta zeini kalte horrelako inkesta bat planteatze hutsak? Nik oso argi dut erantzuna eta horregatik zur eta lur geratu naiz hemen ikustean.\nHanka sartze galanta dela iruditzen zait eta, eztabaidetan satuko ez banaiz ere, esan beharra neukan.\nBelatz 2013-05-05 13:27\nGaldera hori planteatzea okaztagarria begitantzen zait, ETAk harturiko erabakiaren aurrean zalantzaren mamua hedatzera dator eta. Zalantza horretan oinarriturik egiten digute gero egiten diguten guztia: atxiloketa masiboak, tortura, presoei bahituta eta sakabanatuta eutsi, finean, zapalkuntza eta zapalkuntza.\nBenetan, espainolista sutsuenek ez lukete hobeto egingo. Zuzeukoak portatu zarete oraingoan, bai: bejondeizuela!\nIker Sumendiaga 2013-05-05 14:17\nNiri ere ez zait oso ideia ona iruditzen inkesta hau eta informe hoien hedapena. Polizien informeak ere elkarrekin bat ez etortzea nire ustez politika antiterroristak bere horretan jarraitzea eta Gobernuaren inmobilismoa du helburu. Nire ustez argi dute ETAren egituraren egoeraz, baina ekintzen arriskua dagoela esateak (goian dioten bezala) mamua berriz piztea eta zapalkuntza gehiagoren justifikazioa bilatzea da.\nPropaganda antiterrorista espaniarra. Kaka mugitzeak kiratsa zabaltzen du.\nAdi, ideia ona ez iruditzeak ez du esan nahi egin behar ez zenuketela uste dudanik. Adierazpen askatasuna duzue, noski.\nIker Sumendiaga 2013-05-05 14:31\nEl Paisen editorialarena positibo ikusten dut. Ea hemendik aurrera horrelako jarrera aldaketa gehiago ikusten dugun.\nBeatrice 2013-05-05 15:35\nInkestan batzuek BESTERIK erantzuten duzue. Zer esan nahi duzue?\nEskertuko nizueke esatea, zeren niri ez baitzait burura besterik etortzen galdetzen diren hiru horiek baizik.\nIon 2013-05-05 16:50\nBeatriceri… ETA aspaldian zegoen amaituta. Zoritxarrez luzeegi jo du asuntoak eta Espainaiko gobernuek ondo baino hobeto kudeatu dute ETA. Beraz, horrela pentsatzen dugunok ez gara ondo lotzen ezarrita dauden erantzun horietan… Bestela, begiratu TASIOK atzoko GARAn egin zuen viñetan…\nBeatrice 2013-05-05 17:54\nIon, aurkitu dut Tasioren zinta: http://www.naiz.info/eu/iritzia/tasio/2013-05-04-tasio Ona da, benetan. Baina esango nuke zeuk ere hiru aukera horietako bat duzula buruan.\nSugar 2013-05-05 22:10\nHemen ere ezin dute galdetu? Espainiak erabiliko duela hau zertarako? Aitzakiak behar al dute egiten dutena egiteko? Ze mamu mentatzea da hau? Denetarik entzuten degu egun guztitan, gauz izugarri lazgarriak, umeak hiltzen dirala, bortzaketak, milaka erahilketa… Bainan ez galdetu iritzia “aipatu ezin danari” buruz, denak sutan jarriko dira ta. Akaso auzi hontaz ez dira kabala ugari egin? Orduan? Niri ez zait iruditu lekuz kanpo dagoenik.\nNeretzako lehengoa da.\nMercedes Mila leku guztitan dagola pentsatu beharko. Kar-kar.\nBasolatz 2013-05-06 09:07\nHemen ikusten da batzuen talantea: gauza batzuez ezin da hitz egin ere, gauza batzuek ezin dira kuestionatu ere. Baina nola ezetz? Ze uste duzue dela gizartea, zuek nahi duzuenaz bakarrik HITZ egiteko?\nZe, ETA ekintzetara itzuliko ez dela argi edukita ere, ze zentzu du disoluzioa duela bi urte egin ez izanak, armetara itzuliko dela “mehatxu inplizitoa” egiteko ez bada?\nAita Buhandia 2013-05-06 09:24\nHalako galdera bat egitea otutzea ere! Eta komisariado gorenari baimenik eskatzeke!\nBelatz 2013-05-06 11:43\nSugar, Basolatz, Aita Buruhandia:\nHemen inork ez du galdetzeko aukera eta libertatea zalantzan jarri. Galdetzea libre da. Hemen galdera bera da zalantzan jarri dena. Galdera horri pozoia dario. Pozoi españolista. Bestela, ikus: gauza bera egin genezake torturaren gaiarekin. Polizia Nazionalaren, Guardia Zibilaren eta Ertzaintzaren iritziak bildu eta klaro, ziur egon torturarena “manualaren” amarrura mugatzen dela. Tortura ez da existitzen. Eta orain galderak: Exititzen al da, edo existitu al da tortura Euskal Herrian azken 40 urteotan? Zer eragin izan du ETAren “manualak” tortura salaketetan?…. eta nahi adina kaka bota. Holako galderak, edo okerragoak, egin egiten dira Espainia aldeko hedabide faxistetan, bai. Ez nuena espero zen Zuzeun halakorik ikustea, baina Jamaika ikusteko jaio ginen…\nBasolatz 2013-05-06 11:58\nGalderari pozoia omen dario. Noski zuri iruditzen zaizkizun galderei bakarrik. Zuri iruditzen zaizkizun afirmazioei bakarrik. Zuri iruditzen zaizkizun ukazioei bakarrik. Herri honetan zientoka eta milaka jasan behar ditugun galdera, afirmazio, ukazio eta ekintzari lore usaina darie, noski.\nTorturarena. Torturarenaz, nik ez dut zertan sinetsi behar itsu itsuan (edo bai) Ertzaintzak dioena. Nik ez dut zertan sinetsi behar (edo bai) Ministerioak dioena. Baina, noski, era berean, ez dut sinetsi behar (edo bai) ETAk edo ezker abertzaleak dioena. Eta berdin presoez, independentziaz edo dena delakoaz.\nEtorkizunean ETAk armak berriz hartuko ote dituen galdetzea, etorkizunean tortura izango ote den galdetzea bezain zilegi da. Eta ez galdera bati ez besteri ez dario pozoirik, etorkizunean zer espero dezakegun jakin nahia baizik. Prospekzio saio bat gure herriarentzat.\nBeraz, niri oso zilegi iruditzen zait galdetzea… zuk kontrako argumentu aplastante eta kontundenteak plazaratu ditzazun besterik ez bada.\nBaina pozoia? Pozoia torturak eta bonbek dute, gizona. Eta hain dira pozoitsuak, hain dira okaztagarriak (horiek bai okaztagarri), zilegi dela herri honek ziur jakin nahi izan dezan ez direla itzuliko inoiz.\nBelatz 2013-05-06 14:12\nNi, oraintxe bertan, “ETAren balizko itzuleraz” artikuluaz ari naiz, eta hor planteatzen den/diren galderez. Zergatik pertsonalizatzen duzu nigan eztabaida, niri egoki edo gaizki iruditzen zaizkidan galdera, afirmazio eta ukazioak aipatuz? Zer dakizu nik beste milaka gairen inguruan izan ditzakedan iritziez? Deus ez. Beraz, hobe dugu eztabaida artikuluan eta artikuluko galderan zentratzea. Nik ere ez dut ez ministerioak, ez ertzaintzak ez ezker abertzaleak ez sursum cordak dioena itsu-itsuan sinisten. Eta? Nik sinisten diet nire lagunei, torturatuak izan diren nire lagunei, eta sinisten diot Martxelo Otamendiri, Unai Romanori…\nNiri iruditzen zaidana da galderak ez direla inozoak, eta are pozoitsu eta toxikoak izatera ere irits daitezkeela segun eta zein testuingurutan botatzen ditugun. ETAren balizko itzuleraz jardutea, era orotariko txakurren txostenak aipatu ondoren, toxikoa iruditzen zait, erabat pozoitsua. Lehen ere esan dut: uler dezaket Vocentok, Intereconomiak edo halakoek halako galderak egitea, txakurradaren txostenetan oinarrituz. Baina Zuzeuk egitea ez dut ulertzen, ez zait buruan kabitzen, zeren eta nik gauza interesgarri askoak irakurtzen baititut orainkari honetan eta ia eguneroko bisitaria bainaiz hemen, eta gogorra zait irenstea zorioneko artikulu hau nola lerratu den, horren errazki, txakurradaren eskemetara, faxisten kazetaritza eta egiteko moduetara.\nJoxean 2013-05-06 14:22\nSiinistu inorri ez, baina ETA bueltatzen bada, orduan bai galduko lukeela sinesgarritasuna ETA berak.\nETAren itzulera kalterako bakarrik izango litzateke, beraz ea ez den hori inoiz gertatzen.\nBasolatz 2013-05-06 15:52\nEz, ez dut pertsonalizatzen. Zure “iruditzen zait” edo “begitantzen zait” edo “uler dezaket” lehen pertsonan daudenez, guztiz zilegi da “hori zuri iruditzen zaizu” bigarren pertsona erabiltzea. Eta zuri iruditzen zaizunari niri iruditzen zaidana gehitzen bazaio, eta beste hari iruditzen zaiona…. elkarrizketa sano bat sortzen da. Eta arazoen ikuspegi globalago bat.\nBai, nik ere badut nori sinetsia, adibidez Martxelori. Eta torturari buruz plazaratu izan diren galdera eta kuestionamendu askori indignazioz erantzun izan diote agintariek. Seguru asko, horrelako galderak “okaztagarri begitantzeraino”. Baina gizarte batek egin beharreko galderak dira, inoren hitzean sinestu gabe, eta dagokionari zer “iruditzen zaion” axola gabe.\nEta nik pertsonalki, asko apreziatzen dut Zuzeun kolore askotako “iruditzen zait” irakurtzea. Bestela ispiluarekin hitz egitea izango bailitzateke.\nSugar 2013-05-07 14:50\nBelatz, ze pozoi eta ze historia, hainbeste jan dizuete burua ze denetan Espainiolaistak ikusten dituzue?\nTorturak existitu al dira? Ba bai, baina ezetz pentsatu nahi duena berdin jarraituko du nahiz eta horren frogak egon. Eta? Ertzaintzari buruz zergatik ezingo da galdetu? Benetan ez dudala ulertzen.\nHorrela hasten da eta geo denak mutu. Galdera arrunt bat besterik ez da, ez da ez ilegala eta ez du zertan inori min egin behar.\nJende gutxi egongo da horrelako galdera bere buruari egin ez diona, gehio aldizkarietan gau ta egun gaiarekin daudenean.\nIrudimena izatea galdera ziztrin bat egiteko kritikagarria bada, edozer idazten dutela berdin erran daiteke.\nBelatz 2013-05-07 17:28\nSugar, oso berde zaude, oso-oso berde.\nSugar 2013-05-07 20:10\nZertan nago orlegi o “maisu” ? Erakutsidazu zure jakituria ni parregarri uzteko, geo joan zaitez negar egitera horrelako galdera egiteagatik, besteak pentsatuko besteak zer pentsatuko duten beldur zarelako.\nNiri behintzat ez dit inor esango hau edo bestea galdetu dezakedan edo galdera ziztrin bat egitea ez dela zilegi, Espainiatarrak nahi dutena txo, eta gu ipurdia beti jartzera ez? Ba jarri zurea.\nEta orlegi nagola erraten badezu, zergatik naoen esan zenezake, bestela orlegi ez baina sasi jakintsutzat gelditzen zarela uste det.\nOngi izan marroi.\nBelatz 2013-05-07 23:56\nSugar, oso luze, luzeegi joko luke zertan ikusten zaitudan “orlegi” hemen azaltzeak. Dena den, “maisutzat” hartu nauzunez, gomendio bat emango dizut hasteko: Nor eta Nork kasuak bereizten ikasi. Horra hor, aste honetarako jarriko dizudan lehenengo lezioa.\nZelai 2013-05-07 20:37\nZeren zain dago ETA disolbatzeko? Zer onura dakarkio horrela ibiltzea, Frantzian zehar penatzen? Eta zer onura dakarkio Ezker Abertzaleari?. Esan dezatela gauzak garbi behingoagatik, hau da, ETAk gaur egun ez duela esistitzeko inolako arrazoirik eta presoen afera errazago konponduko dugula ETA disolbatzen bada\nBei 2013-05-07 21:01\nBasolatz: “Ze, ETA ekintzetara itzuliko ez dela argi edukita ere, ze zentzu du disoluzioa duela bi urte egin ez izanak, armetara itzuliko dela “mehatxu inplizitoa” egiteko ez bada?”\nZelai: “Zeren zain dago ETA disolbatzeko?”\nZelai eta Basolatz, ikusirik kontuak hain garbi ateratzen zaizkizuela, eskertuko nizueke galdera erraz bati erantzungo bazeniote, nik neuk zalantzak baititut:\nETA disolbatuz gero, zer gertatuko litzateke egun sasian dauden etakideekin?\nI. Larrea 2013-05-07 22:35\nArtikulu eta inkestari nolabaiteko desfasea ikusten diet; hasierako pasartean badirudi sinesgarritasuna ematen diela ezker abertzalearen adierazpenei, baina amaierako inkestan badirudi txosten polizialei ematen diela.\nEdonola ere, ez da hori deigarria iruditzen zaidana. Ateratzen dudan ondorioa da ze erraz sartzen garen espainiarrek eta autonomistek markatzen dizkiguten ildo ideologikoan eta eztabaidetan. Antza denez, independentistei kezkatu behar omen zaiguna ez da espainiar eta frantziarren zapalketak eta autonomisten kolaborazionismoak, baizik eta ETAren borroka armaturako balizko itzulera.\nEzkerreko independentista naizen aldetik beste galderak bururatzen zaizkit, eta galdetzea (espainiarrek uzten duten punturaino) librea denez, hona hemen nire galdera osagarri batzuk:\n1-Uste duzu espainiarrek (eta frantziarrek) zapalketa nazionala inposatzeko haien kabuz borroka armatuari utziko diotela noizbait?\n2-Uste duzu soilik haien joko arauak (bitarteko instituzionalak eta baketsuak) erabiliz konbentzituko ditugula gure eskubide nazionalak, hizkuntzazkoak eta ekonomikoak errespetatzeko?\n3-Bihar, etzi, 20, 50, 100 …. urte barru Eusko Jaurlaritzak edo Nafar Gobernuak aldebakarreko independentzia aitorpena aldarrikatu, edo autodeterminazio erreferenduma antolatuko balute, uste duzu espainiarrek ez zutela borroka armatua erabiliko hori ekiditeko?\n4-Uste duzu autonomistek, EAJ-k, noizbait alboratuko dutela espainiarrekiko kolaborazionismo politiko, ekonomiko eta armatua?\n5-Uste duzu euskal espainolistek (PSE-UPPN-e.a.) noizbait benetako demokrazia eskatuko dutela abertzaleek eskubide nazional berberak eduki ditzagun?\nAgian ez ditugu inoiz ikusten halako inkestak mundu guztiak dakielako erantzun zuzenak zeintzuk diren. Errazegi apika.\nSugar 2013-05-08 07:46\nOain “orelgi” nago nor eta nork ez ditudalako ondo jartzen? Ai ene “maisu”, Euskaraz irakatsi nahi badidazu oso ondo iruditzen zait, baina zertan nao orlegi Maisu?Nere Euskararekin sartuko zea? Hori zan guztia? Orduaun ez dezu asko irakasteko, ez behintzat beharko nuna.\nBitxia egiten zait oso, gazteleraz eiten dudanean, Euskaraz eiten dudanean bezain beste akats izanen ditutudala , eta ez da hizkuntzaren kontua (naiz eta “maisua” arrazoia izan eta nire Euskara akatsak izan), ala ta guztiz ere inork inoiz ez dit ezer esaten nere gaztelerazko iruzkinak dituzten akatsengatik (hemen ezinezkoa da ez bait dut gazteleraz egiten bainan orokorrean ari naiz) , Euskarazkoetan aldiz jende ugari zuzentzen nau , hori bai zure super iritziren arrastoaz ezebez, ez?\nOain lanean noazela esango diet Euskaraz egiten diedan Euskaldunzaharrei, nere Euskaraz “lotsatu” behar nazela zure Euskara mailara iristen ez delako.\nHori bai gaiari buruz ezebez.\nLArrea niretzako Espainiak ez dio inoiz utziko bortitzkeria erabiltzeari, berdin du ETAk bizirik dagopen ala ez, gobernua ez da geldituko guztiz asimilatuta gauden arte, EAJk jartzen dezuna egiteko lehenago dena kendu beharko zioten (dirua eta boterea).\nNoiz lortu ahalko degu independentzia Espainiatarren mentalitatea ikusirik? Beraiek baino ahalmena haundiagoa degunean edo beraiek ez duten Nazio boteretsuak guri laguntzeko prest daudenean, beraz horrela jarraitzekotan jai dakagu estatua erortzen ez bada.\nAldebakarreko independentzia aldarrikatzeko da independeiente izateko dakagun aukera bakarra, nere ustetannoski (Espainiako demokraziaren zain bagaude ez dago zereginik) , hemen indarrak batzea, independentzia aldarrikatzea eta duela urte asko bezala zapaldu edo zapalduak izan.\nGauza da nola izan Espainiako estatuak duen boterea baino gehio.\nNorbaitek uste badu gobernua inoiz independentzia emango diguela nere ustetan ametsetan dago.\nJoxean 2013-05-08 10:33\nGarbi dagoena da ETA bueltatuko balitz hemengo gatazkaren soluzioa atzerapauso galanta emango zukeela. ETAren existentzia soberan dago, baina gaur borroka eta bihar demokrazia eta etzi borroka eskatzen duten bitartean honek ez du amaierarik izango.\nI. Larrea 2013-05-08 12:19\nDuela egun batzuk Ernai-ren webgunea itxi zuten “Agur eta ohore Xabier” esaldia idazteagatik bere arduraduna Audientzia Nazionalera bidaliz. Eta baita 1936ko gudariak Bizkargin omentzea debekatu zuten ere.\nBenga, ea nor ausartzen den Joxeanek esaten duenaren kontrakoa publikoki eta hain gardenki esaten eta arrazoitzen.\nJoxean 2013-05-08 12:43\nBatzuk politikoki ez-zuzena dena idealizatzen duten bitartean, beste batzuk demokraziaren baloreak defendatzen ditugu (eta bai erabakitzeko eskubidea ere bai). Halere, aberri-identitatea pertsonen aurretik posizionatzen dute batzuek demokraziaren balore piramide honetan.\nikerA 2013-05-08 13:03\n” demokraziaren baloreak defendatzen ditugu”\nDemokrazia zer den ez dakizula esatera asartuko naiz.\nDemokrazia = Herriaren gobernua da. Beraz, independentzia lortu aurretik ezinezkoa da demokrazia.\nIker Sumendiaga 2013-05-08 14:03\nBorroka armaturik gabe, espainiar herriarekin konektatu eta beraien errespetua irabaztea da ikusten dudan irtenbide bakarra. Lan handia eta denbora luzekoa izango da baina dagoen bakarra dela iruditzen zait.\nGauza bat da gobernua eta beste bat herria. Normalean, pertsona arruntekin eta objetibotasunez ausnartzeko gai direnekin hitz egitean, ez da zaila izaten erreferendum bat eginez gero eta independentziaren aldeko bozkak irabaziko balu, estatu propio bat izatea ondo ikusiko lukeela aitortzea. Bestetik, herriarengandik PSOE eta PP baino gertuago dauden alderdiekin ere harreamank lantzea. Adibidez, Equo edo Izquierda antikapitalista, 15M (alderdia aterako balu) batzuk esatearren\nHor dago gakoa nire ustez eta ez dakit nahikoa lantzen den.\nEta noski, frantsesekin. Hori bai, gizarte frantsesa ez dut ezagutzen\nI. Larrea 2013-05-08 14:38\nNeurri batean ados nago Joxeanekin: “piramide politiko” honetan espainiarrek eta euskal espainolistek haien “aberri-identitatea” eta zanpaketa nazionala, eta autonomistek haien interes ekonomikoak gure pertsona eskubideen aurretik jarriko ez balituzte aspalditik ez zen izango gatazka nazionalik Euskal Herrian.\nBitartean, batzuk ustezko demokrazia eta giza eskubideei buruz politikoki oso-zuzena bezain faltsua den diskurtsoa etengabe eta oztoporik gabe errepikatzen digute; “etikaren piramidean” ze altu dauden eta eskuak ze garbi dauzkaten erakusteko nahian tematuta.\nIker Sumendiaga, diozu: “Borroka armaturik gabe, espainiar herriarekin konektatu eta beraien errespetua irabaztea da ikusten dudan irtenbide bakarra.”\nIkusita espainiar arruntek (eta ez soilik haien ordezkari politikoek) katalanak gu bezain beste, edo gehiago, gorrotatzen dituztela eta haien eskubideak ukatzen dizkietela berdin berdin, eta arrazoia baldin badaukazu (espainiar herriarekin konektatu eta beraien errespetua irabaztea dela bide bakarra) soilik bururatzen zait erantzun bat: Glup! Galduta gaude !!\nIker Sumendiaga 2013-05-09 14:12\nBueno bai. Galduta egon gintezke horrela begiratuta. Baina nik uste dut espainiarrek ez gaituztela gorrotatzen odolean daramatelako. Azken finean, hedabideen erruz da guztia. Herri hau manipulatua badago, espainiarra askoz gehiago. Ez duzu inoiz pentsatu agian espainian jaioak izan bagina berdin pentsatuko genukeela? Nik uste boleto askorekin. Inguruak egiten gaitu.\nGaur egun internetaren eskutik eta informazioak hedatzeko dituen erraztasun handiagoez baliatuz, bankuek eta espainolismo zikin horrek maneiatzen duen monopolio informatiboaren zirrikituak zabaltzen ari dira. Informazioa demokratizatzen ari dela uste dut.\nAprobetxa ditzagun baliabide guztiak.\nSugar 2013-05-08 15:04\nNitzako boterea eta indarra dakana agintzen du, berdin du ona edo txarra dan, zilegia ala ez, eskubikoa ala nazia… Eta hori ez da ezer ideologizatzea, beti gertatu dana da besterik ez. Mundua nazkagarria dunk (gizakia batik bat) eta indarra agintzen du.\nEspainiatarrak gure alde eongo balira hau beste mundu bat izango zan, mendeetan zehar indarrez mantendu gaituzte beraiekin eta herri Espainiatarra horrekin ados eon da , eta nahiz eta gure alde eon, noiz izan du Indarra edo ahalmena Espainiako biztanleriaren gehiengoak? Gutxitan, baina beti Espainia baterazin modun jokatzen.\nEspainiar estatuko hiritarrak askatzeko edo zuzenbideak izateko gatasketan eon diran bakoitzean , Euskaldunen zuzenbideak , hizkuntza eta nortasuna ezabatzen saiatu dira.\nBerain Progresismoa zekarrena gure foru “pribilegiatuen” desagerpena zan, eta Espainiako herria beti ados eon da hortan, galdeketa bat eingo bazan Espainia maila gure kontzertu ziztrina kentzeko, gehioengo oso zabala baietz errango luke.\nFrantziak berdin ein zun ustezko erreboluzio Frantsesarekin, bai nitzako ustezko, erreboluzia ez zan izan nobleak boterea eta lurrak zituztelako, txiroak jateko ez zutelako baizik, eta erreboluzia baino urte batzuk leheno bai zuten jateko, baina Frantziar moneta suntsitu, herria gosearekin utzi eta erreboluzioa ein zan.\nEta gero hori baliatu zan Frantzian zeuden beste Nazioen eta hizkuntzak suntzitzen saiatzeko (erreboluziaren garaietan Frantziako %40a Frantsesa ez zekien ta)\nBeraientzako hau Espainia da eta horrela izaten jarraituko du.\nPreso eta ETAren aferari buruz,indarkeria ez zait gustatzen, beldurra ematen dit eta nere kasuan behintzat, ez dut erabili.\nETAk askoz leheno desegin behar izan zan zerbait lortzeko, indarra ez dunean desegin da eta ez diote ezer emango, lehenago ein izan balu, politikariak beraien beldur zianean eta Herriaren artean Heroi bezala gelditu ahal zianean zerbait lortuko zuketen, oain ondo eiten du desegiten baina beranduegi da indarreko pozizio batetik negoziatzeko, gutxigo oain Espainiko gobernuak hemengo bozkak ezertarako behar ez dituztenean.\nEspainia eta Europa osoa kiebra jotzen dunean agian zerbait ein ahalko da, lehenago gosez edo beste modu txarrago baten hiltzen ez bagea behintzat.\nZelai 2013-05-08 16:10\nGarbi dago ETA disolbatu behar dela eta presoek legalitate espainola onartu behar dutela, Sortuk, Bilduk eta abarrek egin duten bezala joku politikoan parte hartu ahal izateko. Eta Frantzian “sasian” dauden presoan entregatu eta delituak badituzte, zigorra bete, ez dago beste biderik\nBei 2013-05-09 23:17\nMilesker Zelai, hain garbi erantzuteagatik.\nEta uste dut zure diskurtsoa gertuago dagoela “ustel daitezela espetxean” hartatik, gorago aipatzen duzun “presoen afera errazago konponduko dugula” horretatik baino.\nPeru Dulantz 2013-05-10 09:27\nOso ona, Zelai, oso ekarpen baliagarria!! Interekonomia-estiloa euskaraz!! PNVn orain nagusi den ildoa, alajaina!!\nJoxean 2013-05-08 17:22\nI.Larreak oso ausart hitzegiten du demokrazia zer den guztioi erakutsiz, bera argia eta orojakina da, besteak ezer ez dakigu.\nIndependentzia lortu ezean demokrazia ezinezkoa bada, nolatan dago Bildu udaletxeetan gobernatzen? eta Gipuzkoako diputazioan? zergatik ez dute uko egiten beraien karguei independentzia gabeko herri baten botu batzuei eskuratutako botereari?\nZergatik ez diogu Euskal Herritar guztiei galdetzen ea ETAk jarraitu beharko lukeen edo desegin beharko lukeen? hau ere ez al da demokrazia? ah ez! ez gaudela independizatuak.\nI. Larrea 2013-05-08 17:49\nJoxean: eskerrik asko laudorioengatik baina “Demokrazia zer den ez dakizula esatera asartuko naiz.\nDemokrazia = Herriaren gobernua da. Beraz, independentzia lortu aurretik ezinezkoa da demokrazia” IkerA-k esan du, ez nik. Lasaitu zaitez.\nBanekien zuretzat izugarrizko demokrazia loratuan bizi garela, horregatik hain zerutiarra da zure “etika”. Ah! hauteskunde zerrenda batean nire izena agertu zen azken aldian zerrenda baliogabetua izan zen, dekretuz batzuk “kutsatua” omen geunden/gaudelako.\nBaina ziur arrazoia duzula; hau demokrazia itzela da, batez ere espainiarrentzat eta euskal espainolistentzat, nazio ikuspuntutik behintzat.\nI. Larrea 2013-05-08 17:51\nAh, ahaztu zait; demokraziaren eta herri zapalduen botoen balioari buruz:\n“Behin-behinean baliogabetu du Auzitegi Konstituzionalak, Espainiako Gobernuaren inpugnazioa onartu ostean. Kataluniako Legebiltzarrarentzat “ezohikoa, juridikoki zentzugabea eta aurrekaririk gabea” da erabakia, eta alegazioak egingo ditu. Kataluniako presidentearentzat “kezkagarria eta etsigarria” da.”\nikerA 2013-05-08 22:36\nJoxean, lehengoan mantentzen naiz. Independentziarik gabe, ez dago demokraziarik\nJoxean 2013-05-09 11:33\nNolatan da posible demokrazia batean bizi ez bagara, ezker abertzalea “ez-demokrazia” honetan alderdi bezala aurkeztea? zergatik ez diozue boikot-a egiten sistema politiko faltsu honi?\nHerriaren nahia guztiz errespetatzen duen demokrazia posible al da? nola egiten dugu hau? erreferendum bitartez? guztia galdetuz? ala guri interesatzen zaizkigun gaiak bakarrik?\nBizi dugun demokrazia hau justuena eta onena ez dela nik ere badakit, ez daukazu hori erakutsi beharrik. Alderdien legea eta parok doktrina txapuza batzuk direla ere ez daukazu erakutsi beharrik. Independentzia lortzeko prosezuan autodeterminazio eskubide eskuratu beharko genukeen, ondoren herri galdeketa bat egiteko, baina nortzuei galdetzen diegu herri independente bat nahi dugun edo ez? Euskal herrian bizi garen guztiori? Euskadin bizi garen guztiori? euskaldunei? euskaraz hitzegiten dugun guztiori? independentistei? ezker abertzalekoei?\nHerri zapaldua garela dinozu, zergatik ez dugu erreferendum bat egiten euskal herri osoan ( bizkaia, araba, gipuzkoa, nafarroa, lapurdi, behe-nafarroa eta zuberoa ) herri zapaldua garen edo ez garen galdetuz? emaitzen beldur ote gara?\nikerA 2013-05-09 12:17\nHerri okupatua garela ukatzen baduzu, gure arteko eztabaida hortxe amaitzen da.\n– Ezker abertzaleari eginiko galderak dagokionak erantzun beharko ditu.\n– Gure demokrazia ahalik eta onena izatea, independentzia lortu ondorengo lana izango da (lan gogorra).\n– Askatasuna nahi dugun ez da galdetzen, askea izateko nahia existentziarekin bat eginda dago.\n– Gure herria askatzeko biderik egokiena zein den ez dakitgu. Askatasuna lortu dutenek nola lortu duten aztertu beharko dugu eta gehien komeni zaiguna aukeratzeko gai izan.\nJoxean 2013-05-09 12:27\nEzker abertzaleak erantzun beharko du, baina zuk alderdiren bat bozkatzen duzu ezta? zergatik? ez duzu sinisten demokrazia honetan…\nAskatasuna zer da? guk geuk gure erabakiak hartzeko aske izatea? baina nortzuk? ez didazu honi erantzun. Euskal herrian bizi garen guztiok? edo “batzuk”?\nGure herria askatzeko biderik egokiena zein den ez baldin badakigu, hau zer da gaztelaniaz esaten dan moduan ensaio-error? hileketekin probatuko dugu, ondoren alderdi politikoaren indarrez, ez badu funtzionatzen berriz borroka armatua…..eta honela 40 urtez! kriterio garbirik ez dagoen seinale.\nJoxean 2013-05-09 12:34\nEukal Herri independente PP moduko alderdiak legezkoak izango al ziren? ala ilegalizatuak izango ziren frankismoa ez kondenatzeagatik?\nPeru Dulantz 2013-05-09 13:02\nEspainiakoa demokrazia bada… “Bota dezagun txerri-askara…”\nJoxean 2013-05-09 14:09\nDemokrazia ez da inon ere ez munduan….ezta egongo ere.\nikerA 2013-05-09 14:58\n1- Ez da ez dudala sinesten demokrazia honetan, hemen ez dago demokraziarik!\n2- Nortzuk garen:\n“Euskal Herrian herri asko bizi dira elkarrekin batean, baina ez kondizio berdinetan: batzuk zapaltzaileak dira, eta besteak zapalduak. Ezin da, zapaltzaile eta zapaldua, biak izan. Ezin da, espainol eta gure herri zapalduko herritar, biak izan. Ezinezkoa da.”\n3- Noski ezetz, nahiko “error” izan ditugu berriz ere bide okerra hartzeko. Lehen nahiko garbi esan dizudala uste dut: Askatasuna lortu dutenek nola lortu duten aztertu beharko dugu eta GEHIEN KOMENI ZAIGUNA AUKERATZEKO GAI IZAN.\nI. Larrea 2013-05-09 15:10\nKar, kar ¡\nJoxeanek dio: “Herri zapaldua garela dinozu, zergatik ez dugu erreferendum bat egiten euskal herri osoan ( bizkaia, araba, gipuzkoa, nafarroa, lapurdi, behe-nafarroa eta zuberoa ) herri zapaldua garen edo ez garen galdetuz? emaitzen beldur ote gara?”\nJaun andreok, aitortu dezagun, Joxeanek harrapatu gaitu; ez dugu Autodeterminazio eskubidea gauzatzen “emaitzen beldur garelako”, eta lotsa hori ez sufritzeko gure lagun espainiarrek, euskal espainolistek eta frantziarrek debekatzen digute eta mehatxatzen gaituzte. Gure autoestimuren onurarako egiten dute. Ogi puska hutsa dira gure zapaltzaile maitagarriak eta Joxeanek oso ondo egiten du hori gogorazten. Katalunian, lotsagabe halakoak, erreferenduma egiteko asmoa agertu dute, eta gurekin bezala, gure zapaltzaile maiteak egurra ematearekin hasi dira mehatxatzen:\n“Kataluniako burujabetza adierazpena baliogabetu egin du Konstituzionalak”\nDebekuarekin gure autoestimua zaintzeaz gainera Joxeanek badaki ze motako gaiztakeriak egingo genituzke independente izatekotan, esaterako hau dino:\n-“ Eukal Herri independente PP moduko alderdiak legezkoak izango al ziren? ala ilegalizatuak izango ziren frankismoa ez kondenatzeagatik?”\nNori entzun diot halako diskurtsoa duela ez asko?…. ah! bai, Basagoiti, Patxi Lopez eta Rosa Diezi, Joxeanen hitzetan “Zapalduak euskadin bizi diren espainiar” koitadu batzuk hain zuzen ere. (“Euskal Herriaren historia aldatu duten 10 egun” artikuluaren eztabaidan)\nBurua apur nahastua daukan baten txorakeriak? Ez pentsa, Borroka Garaia da! blogean egin duen bezala, abertzale eta euskaltzale aritzen diren guneetan ze artaburu garen erakustea bilatzen duen espainolista baten balentriak.\nJoxean 2013-05-09 16:54\nBaina oraindik ez dut oso argi zer galdetu eta nori galdetu beharko geniokeen erreferendum batean, ez baituzu erantzuten.\nOso demokratikotzat daukazue zuen burua, zuek ere herriaren nahia errespetatzen ez duzuenean. Herriak benetan zer nahi duen garbi al daukazue? edo suposizio idealizatuak dira?\nBerriz….Nortzuek eta zer bozkatu beharko genukeen herria askatzeko erreferendum batean?\nJoxean 2013-05-09 16:57\nIker, zein bide aukeratu behar dugun aukeratzeko zenbat itxaron behar dugu? eta komeni zaiguna? nori? Euskal Herrian bizi garen guztiori?\nikerA 2013-05-09 17:06\nNoiz? Ahalik eta azkarren, denbora kontra dugu.\nNork? Esan dizut, euskal herritarrok\nHildegard 2013-05-09 19:31\nJoxean: kolonialismoa bermatzen dituen kolaborazionismoaren parte zara.\nZure iritzia EZ da errespetagarria euskal herria zer egoeratan bizi den ulertzen ez duzun artean. Ikas ezazu pixka bat, badaude artikuluak, badaude liburuak, Orreaga, Nabarralde, Krutwig, Urzainqui, Ariznabarreta, Aristi, eta abar luze bat. Ez dira zailak, ulergarriak dira, eta, tira, zu gai ez izango ez bazina ere, jakin ezazu zure ondorengoek guztia errazago ulertuko dutela. Lasaitzen du. Animo.\nPeru Dulantz 2013-05-10 09:24\nEspainiako Konstituzionalak Kataluniako Legebiltzarraren deklarazio instituzionala legez kanpo utzi du… Torquemada bizirik dirau!\nJoxean 2013-05-10 10:38\n“Zure iritzia ez da errespetagarria” kar!kar!kar! demokrazia eskatzen dutenen hitzak….hau faxistena gehiago dela uste dut. Oraintxe hasi naiz guztia ulertzen.\nNoiz? Ahalik eta azkarren, denbora kontra dugu……1959.urtean ETAren sorreran berdina pentsatzen zen… Oraindik hala gaude.\nNork? Esan dizut, euskal herritarrok…..Euskal Herrian bizi garen guztiok?\nJoxean 2013-05-10 10:59\nNi ez naiz ezerren parte, hori garbi eduki Hildegard. Artikuluak ulertzeko gai ez naizela? kar!kar!kar! zu pertsonak eta hauen errespetua ulertzeko gai ere ez zara, baina tira, animo zuk ere!\nEneko 2013-05-10 13:27\nEstatu Batuetan esklabutza ezabatu zenean, hainbat belaunalditan esklabu izandako beltzei galdetu izan balitzaie, ez lirateke toki gutxi izango ezezkoa aterako zutenak. “Manderlay” filmak erakusten du errealitate hori, esaterako, Lars Von Trierrena.\nBozka daiteke norberaren esklabutza? Nolatan bozka lezake batek esklabu izatea? Eta hala eginez gero, zer? Tratu txarrak jasotako emakumeena ere ekar liteke adibidetzat.\nAskea eta informatua ez dagoenak bozka dezake, baina informazioa kontrolatzen eta jazarpena (ekonomikoa, politikoa, mediatikoa, soziala…) erabiltzen duenaren baldintza berberetan parte hartzen al du demokrazia batean?\nUste dut demokrazia eta partehartzea sarritan banalizatu egiten ditugula, gauzak sakogano begiratu behar dira.


Karta jokoa zergaren mahaian | Ekonomia | Berria\nKarta jokoa zergaren mahaian\nFinantzen Euskal Kontseiluaren azken bilera, Gasteizen, joan den astean. JUANAN RUIZ / FOKU Tamaina handiagoan ikusi\nKartak mahai gainean jartzen ari dira aldundiak. Jokoa, EAJk eta PSE-EEk 2020rako agindu zuten zerga sistemaren erreforma da. Berrikusketa izena zuen lehen, azken zerga erreformak zein eragin izan zuen baitzen aztertu beharrekoa, eta ez derrigorrean erreforma gehiago egitea. Baina azken asteko iragarpenek erakutsi dute EAJko sektore batzuek aukera baliatu nahi dutela oinordekotza eta ondare zergak txikitzeko edo desagerrarazteko.\nEAJk, PSE-EEk eta PPk negoziatu zuten azken erreforma, sozietate zerga jaitsi zuen hura, eta, mahai gainean ikusten diren kartak ikusita, hiru jokalari horiek izango ditu hurrengo jokoak ere. Izan ere, ezinezkoa dirudi haien ezkerretara dauden bi taldeak prest egotea aldundiak erakusten ari diren kartekin jokatu nahi izateko. Azken finean, batez ere aberatsek eta ondasun asko dituztenek ordaintzen dituzten bi zerga daude auzitan, eta hori ez da EH Bilduren eta Elkarrekin Podemosen parrokia. Haien esku egongo balitz, kontrakoa egingo lukete: ondare zerga indartu eta errenta zergan gehienezko tasa handitu.\nAstelehenean zabaldu zuen jokoa Jose Maria Iruarrizaga Bizkaiko Ogasun diputatu jeltzaleak. Bizkaiko Batzar Nagusietan egindako agerraldian, oinordekotza zergari buruz «gogoeta» egin behar zela esan zuenean. Arrazoia? «Badira zergapekoak beste erkidego batzuetara alde egiten ari direnak oinordekotzan gutxiago ordaintzeko; arauak moldatu behar ditugu ingurura egokitzeko». Zuzenago ere hitz egin zezakeen Iruarrizagak, eta esan aberats batzuk bizileku ofiziala Madrilera eramaten ari direla, hiltzen direnean —edo senideei dirua eman nahi dietenean— Bizkaiko ogasunari gutxiago ordaintzeko. Pertsona multzo horrek Espainiako hiriburuan aurkitu du bere paradisu fiskal txikia, PP han egiten ari den esperimentu neoliberalaren barruan: ondare zerga kendu du, eta gurasoek seme-alabei hildakoan edo bizirik daudenean emandako diruak %99ko zerga hobari bat du.\nGonzalez, ondareari begira\nIruarrizagari Ramiro Gonzalez Arabako ahaldun nagusiak hartu zion erreleboa, asteartean. Hark ere Madrilera begiratu zuen, baina, Araban iheslaririk aurkitu ez dutenez, ondare zergari erreparatu zion. Ohiko argudio bat erabili zuen: herrialde gehienek ez dutela ondare zergarik, eta «zerga sistemak erakargarria» izan behar duela, «aberastasun gehiago» erakartzeko. Gonzalezek gogorarazi zuen ondare zergak ez duela asko biltzen —aurtengo lehen bederatzi hilabeteetan 164 milioi izan dira, bilketa osoaren %1,5—, baina hark utzitako zuloa beste zerga batek estali beharko lukeela gaineratu zuen, «zerga presioa arrazoizkoa delako, eta erkagarria» erreferentziazko herrialdeetakoarekin.\nAzken horretan nahiko oker dabil Gonzalez, ez bada harentzat eredua ekialdeko Europa dela. Izan ere, ELAren azken zerga txostenaren arabera, 2015ean zerga presioa BPGaren %31 zen Hego Euskal Herrian, EBko batezbestekoa baino 7,7 puntu gutxiago. Gehien hurbiltzen zaizkionak dira Polonia (%32,5), Eslovakia (%32,4) eta Letonia (%29,2). Askoz gorago daude eredu gisa gehien aipatzen diren EBko estatuak, hala nola Danimarka (%46,6), Finlandia (%44), Alemania (%38,6), eta Frantzia bera (%45,9). Beste modu batera esanda, Hego Euskal Herriko ogasunek EBn batez bestekoa jasoko balute beste 6.700 milioi izango lituzketela: Jaurlaritzak Osakidetzan eta hezkuntzan batera gastatzen duena baino 500 milioi gehiago, eta Nafarroako Osasunbidearen aurrekontua hamar urtez.\nPSEk ez du oraindik txintik esan, baina badirudi EAJn denak ez daudela ados erreforma sakon batekin. «Ez dut uste zergak jaisteko lasterketa batean gaudenik, edo egon beharko genukeenik», ohartarazi zuen Markel Olano Gipuzkoako ahaldun nagusiak, asteazkenean, RNE irratian. Gaur egungo zerga presioa egokitzat jo zuen, eta esan zuen ez zuela Gipuzkoa «paradisu fiskal» bihurtu nahi. Jokoa badago, eta EAJren barruan joka daiteke partidaren zati bat.


Errondoko luizia egonkortuko du udalak : Irutxuloko Hitza\nErrondoko luizia egonkortuko du udalak\nIazko apirilean gertatu zen Errondogainako luizia. (Argazkia: Donostiako Udala)\nErrondogainako luizia egonkortzeko proiektua burutzeko obrak kontratatzeko espedientea onartu du gaur goizean Tokiko Gobernu Batzordeak. 251.159 euroko aurrekontua izango du proiektuak eta obrak egiteko epea bi hilabetekoa izango da.\n2018ko apirilaren 12an gertatutako luiziaren harira dator proiektua, eta joan den otsailean onartu zuen udalak. Hainbat lan egingo dituzte mendi magala egonkortzeko, hala nola, sarbideen prestatzea, gune batzuen egonkortzea, saneamendua, erliebea estaltzea eta drainatzea.\n'Nazioarteko film laburren maratoia' ikusteko sarrera bikoitza


Zure bikotea proposatzeko 6 modu desberdin - Aholkuak Eta Ideiak\nEtxeko Indarkeriari Eta Gehiegikeriari Aurre Egiteko AholkuakIntimitate Emozionala EzkontzanEzkontza FunEzkontza Eta Haurdunaldiaren AholkuakLaguntasuna EzkontzanAholkuak Eta IdeiakKoronabirusa (Covid-19Ezkontzan Intimitatea Hazteko Aholkurik OnenakEzkontzaren Aurreko AholkuakHaurren Tratu Txarrak\nNagusia / Aholkuak Eta Ideiak / Bikote guztientzat ezin hobeak diren 6 modu desberdin proposatzeko\nBikote guztientzat ezin hobeak diren 6 modu desberdin proposatzeko\nBikote gisa, dagoeneko oroitzapen ugari sortu dituzu elkarrekin.\nAprobetxatu opor garaia\nSinplea baina perfektua\nUtzi sorpresa mezua\nEzkontza proposamena bizitzan behin gertatzen da.\nZure proposamena zenbatu nahi duzu. Zure bikoteari proposatzeko modu desberdin asko daude, batzuk gozoak dira, beste batzuk dibertigarriak edo abenturazaleak beste batzuk nostalgikoak, eta gero beste guztia dago tartean!\nHona hemen inspiratu gintuen proposatzeko modu desberdinen zerrenda\n1. Inspiratu nostalgia\nInoiz utziko ez zaituzten garai dibertigarriak, politak, erromantikoak eta gazi-gozoak izango dituzu. Orduan, zer litzateke proposatzeko modu hoberik oroitzapen horietako batzuk proposamen nostalgiko batera eramatea baino?\nProposatzeko modu erromantikoa baina desberdina dela ziur dago. Baina, noraino iritsiko zara zure esku egongo da.\n● Sortu zure oroitzapenen mini-filma\nZure oroitzapenen mini-filma batera sor dezakezu eta amaieran proposatu.\nZure lehen oporrak elkarrekin birsortu ditzakezu edo lehen hitzordua eta proposatzeko modu desberdinak aurki ditzakezu, iraganean elkarrekin bizitako guztia eta guztia erabiliz.\n● Lagunei bikotekideari deitu edo deitu\nNostalgia sartzeko modu dibertigarri bat lagunek egun guztian zehar bikotekideari deitu edo mezu bat bidaltzea da txateatzeko eta proposamenaren hitz bat kodean edo eguna bezain arrunta uztea da.\nJasotako mezu edo dei bakoitza zure proposamenaren beste hitz bat da.\nEgin lagunak deitzeko edo mezuak bidaltzeko, ezagutu zenituen ordenaren arabera edo zein garrantzitsua den bientzat.\nAdibidez - Norbaitek konpondu bazintuen lehenengo aldiz ezagutu zenuenean, egin dezatela lehen deia eta ziurtatu mezua uzten duen azkena zarela, aproposena eraztuna prest duena.\nGero atera guztiekin arratsaldean ospatzera.\n2. Aprobetxatu opor garaia\nezkontza lesbianen ideiak\nOporretan ere proposatzeko modu ugari daude, sasoiko oporrak edo oporrak direla. Aukera biek inspirazio ugari eta une eta eszena paregabe baina gogoangarriak eskaintzen dituzte proposamen interesgarri eta gogoangarria sortzeko.\nGabon egunean irekiko den konpromiso eraztuna biltzea.\nIzotz patinatzera atera eta belauniko batera jaitsi izotz pistaren erdian.\nHalloween zure bikotearen oporrik gogokoena bada, bota Halloween festa eta eman ezkontza beldurgarri bat.\n3. Sinplea baina perfektua\nProposamen sinpleak ere oso gutxi dira.\nZure bikotearekin bazkari erromantikoa prestatzen duzunean baino zerbait erromantikoagorik bururatzen al zaizu pribatuan haiekin ezkonduko zaren galdetuz? Momentu intimo bat da bertan hain maiz ahazten dena.\nIdeia sinpleei gehitzeko, proposatzeko modu desberdin hauek kontuan har ditzakezu.\n4. Utzi sorpresa mezua\nProposatzeko modu polita, dibertigarria, intimoa eta ezin hobea dago.\nIdatzi ezpainetako ispiluan\nUtzi ohar bat zure bikotearen bazkari-paketean\nEz utzi kasualitatez elkarrizketan (nahita)\nErantsi eraztuna eta oharra zure maskotari.\nEzkutatu proposamena zure bikotearen gosari-ontzian, gosaltzen dutenean aurki dezaten\n5. Lortu erromantikoa\nSortu eraztunera daraman lore arrasto bat\nAtera ezazu zure bikotea, garbitu bere oinetatik eta proposatu guztiaren amaieran.\nErosi bonboiak eta aldatu txokolate bat eraztunerako.\nIdatzi maitasun ohar bat, ondo pentsatutako maitasun oharra, benetan sentitzen duzula eta zergatik ezkondu nahi duzun transmititzen duena eta irakurtzen ari den bitartean belauniko jarri eta egin galdera.\n6. Ondo pasa\nSortu galdetegi bat, non saria eraztuna den edo galdetegiaren pistek zure proposamena zehazten duten\nSortu altxorraren bila\nBegiz estali zure bikotea eta eraman leku erromantiko batera, proposatu ahal izateko, piknik bat ere sor dezakezu\nElkarrekin ibiltzen bazara, bihur ezazu proposamena txantxa edo txantxetan eta txantxaren amaieran (ez horren zati gisa) proposatu iezaiozu\nIdatzi zure proposamena harean, elurretan, zikinkerian edo airean skywriting-arekin\nProposatzeko modu desberdinak daude. Zerrenda hau dauden aukera amaigabeen irudikapen txiki bat besterik ez da.\nHala ere, eman dezakegun aholkurik onena zure proposamena bere nortasunarekin eta zure gustuekin bat etor dadin pertsonalizatzea da.\nZure bikoteak protagonismoa gorrotatzen badu, ziurrenik ez da ideia ona proposamen publikoa egitea. Hala ere, maite badu, ziurtatu argia argi distiratzen ari dela.\nEz ezazu zure proposamena formal egin, orokorrean elkarreragiten ez baduzu. Egin bikoteka zure erara, eta proposatzeko modurik egokiena izango da eta pozik egongo da hainbeste ahalegin egiteagatik.\nezkontide ona nola izan\nemozionalki dibortzioa nola prestatu\ndibortzioaren ondoren bakardadea nola gainditu


23/2017 FORU DEKRETUA, apirilaren 12koa, uztailaren 3ko 247/2000 Foru Dekretua aldatzen duena. Foru Dekretu horren bidez Nafarroako Lanbide Heziketaren Kontseilua sortu zen. - Nafarroako Aldizkari Ofiziala - Legegintza - VLEX 678899877\nUztailaren 3ko 247/2000 Foru Dekretuaren bidez Nafarroako Lanbide Heziketaren Kontseilua sortu zen, lanbide heziketaren arloan aholku emateko eta parte hartzeko organo kolegiatu gisa.\nKualifikazioei eta Lanbide Heziketari buruzko ekainaren 19ko 5/2002 Lege Organikoa argitaratzeak berarekin ekarri zuen lanbide heziketaren ikuspegi guztiz berritua, pertsonen kualifikazioa modernizatzera eta hobetzera bideratua, eta sistema integrala garatu zuen lanbide heziketarako, kualifikazioetarako eta egiaztapenetarako, eskaera sozial eta ekonomikoei eraginkortasunez eta gardentasunez erantzuteko, hainbat prestakuntza modalitateren bitartez.\nNafarroak konpromiso estrategikoa izan nahi du lanbide heziketarekin, izan ere berebiziko eginkizuna izanen du gure etorkizunean, bai populazio aktiboaren kalitate eta egonkortasun handiagoko enplegua lortzeari dagokionez, bai gure enpresen lehiakortasun eta proiekzioari dagokienez ere.\nHorrek berarekin dakar populazioaren lanbide heziketan inplikatutako alderdiek laguntza ematea, hala hezkuntza sistemako hasierako prestakuntzaren arloan nola enplegurako prestakuntzaren arloan, egiaz gauzatu dadin bizi osoko prestakuntzaren helburua.\nAldi berean, Gardentasunari eta Gobernu Irekiari buruzko ekainaren 21eko 11/2012 Foru Legeak Nafarroako Foru Komunitatearen Administrazioaren eta haren erakunde publikoen diseinu berri bat eratu zuen, eta hartu zen ereduak informazioaren gardentasunaren alde egin zuen, informazio hori berrerabiltzearen alde eta zerbitzatu beharreko herritarren parte-hartzearen eta elkarlanaren alde. Horrela, administratzeko modu berri bat eratu da, irekiagoa eta parte hartzeko aukera gehiago ematen dituena. Gainera, Nafarroako Gobernuak agerian utzi du ukitutako sektoreek kontseilu sektorialetan duten parte-hartzea handitzeko borondatea, eta, hortaz, horietan duten ordezkagarritasuna handitzekoa.\nUztailaren 22ko 8/2015 Nafarroako Foru Komunitateko Lehendakariaren Foru Dekretuaren bidez, Nafarroako Foru Komunitateko Administrazioaren departamentuen egitura ezarri zen.\nForu dekretu honen xedea da Nafarroako Lanbide Heziketaren Kontseiluaren osaera berria onestea, Foru Komunitatearen Administrazioaren departamentuen egitura berriarekin bat, eta kontseilu sektorialetan parte-hartzea handitzeko helburuei jarraikiz, presentzia handiagoa emanez sindikatuen eta enpresen elkarteei eta Nafarroako lanbide heziketan garrantzitsuak diren beste sektore batzuei.\nForu dekretu hau garatu da Hezkuntzako, Garapen Ekonomikoaren eta...


Erabaki politikoak : Norabidea\nDeskonexio prozesua abian da Katalunian\nUrtarrilaren 9an lortu dute Katalunian indar independentiten arteko desadostasunak desblokeatzea. Izan ere, Generalitateko lehendakaria izendatzeko epea amaitzear zegoela lortu dute Junts Pel Sí-k eta CUPek. Irailaren 27ko hauteskundeak errepikatzea saihestu dute azken momentuan. Egoera desblokeatzeko akordioa zaila eta mingarria izan da bi aldeentzat, baina ahalbidetu du deskonexio prozesuak aurrera egitea. Akordioa gauzatzeko, Artur Masek uko […]\nMunduak badaki: Kataluniak sezesioa abiatu du\nKataluniako Parlamentuak onartu egin du estatu independentea osatzeko prozezua abiatzea. Kataluniak deskonexio prozesua abiatu du. 72 boto adierazpen independentistaren alde, eta 63 kontra. Eztabaidaren ondoren, bozketa eta erabakia izan dira Kataluniako Parlamentuan. Prozesua “herritarra, parte-hartzailea, zabal eta integratzailea” izango dela dio onartutako adierazpenak. Halaber, deskonexioak desobedientziaren bidea jorratzea ekar dezakeela argi utzi du: “Parlamentu hau […]\n100 egun abiapunturako\nErabaki politikoak, Gertaerak, Katalunia, Mobilizazioak\n100 egun falta dira Kataluniako hauteskunde plebiszitarioetarako. “Dena hasten den eguna”, Assemblea Nacional Catalanaren esanetan. Egoera politikoa gori-gorian dago Katalunian, erronka berriaren aurrean. Assemblea Nacional Catalanak On Tot Comença kanpaina abiatu du, irailaren 27an irabazteko asmoz. Hauteskundeetarako falta diren 100 egunetan hiru ekinbide nagusi garatuko ditu: 1. Vot a vot, milioi bat pertsonarengana iritsi nahi duen makroelkarrizketa […]\nEspainiatik desblokeatzeko plana aurkeztu du Masek\nErabaki politikoak, Gertaerak, Katalunia\n[ARGIAn argitaratua / 2015-02-18] Datorren irailaren 27an hauteskundeak dira Katalunian eta independentistek hauteskundeak gehiengo osoz irabazten badituzte, independentzia aldarrikatuko dute Legebiltzarrean. Egoera hori aurreikusiz, Artur Mas Generalitateko lehendakariak Espainiarekin deskonektatzeko plana iragarri du datozen zazpi hilabeteetarako. Plana nola garatu den baloratzeko beste agerraldi bat egingo du Masek hemendik eta sei hilabetera, hauteskundeen atarian. Arloz arlo […]\nKatalunia aurrera doa kontsultaren bidean, debekuei aurre eginez\nErabaki politikoak, Gertaerak, Hemeroteka, Katalunia\nEspainiako Gobernuak Kataluniako Parlamentuaren Kontsulta Legea eta Kataluniako Generalitaten deialdia Auzitegi Konstituzionalean inpuganatu eta auzitegi honek legea eta dekretua behin-behinean bertan behera utzi ondoren, hainbat pauso eman dute Katalunian azaroaren 9ko galdeketara iristeko asmoz. Herritarrak kalera atera dira (2014-09-30) Espainiako Auzitegi Konstituzionalaren kontra eta azaroaren 9ko kontsultaren alde, milaka herritar kaleratu dira herriz herri. […]\nEspainiako Estatuaren betoa Kataluniako kontsultari\nKataluniako etorkizunari buruzko kontsultarako dekretua sinatu bezain laster, Espainiako Estatuko instituzioek premiaz aritu dira galdeketa horri betoa jartzeko. Dekretu sinatu eta biharamunean, igandez, Estatu Kontseilua presaka bildu da Kontsulta Legeari eta deialdiaren dekreatuari buruz iritzi juridikoa emateko. Espainiako Gobernuak Estatu Kontseiluak iritzia behar du Auzitegi Konstituzionala jo aurretik. Hurrengo egunean, irailak 29, astelehenarekin, Espainiako Ministroen […]\nKatalanak, bozkatzera deituta\nKataluniako Parlamentuak onartutako kontsulta legea aldizkari ofizialean argitaratu ondoren, Artur Mas Generalitateko lehendakariak Katalaniako etorkizunari buruzko kontsulta deitzeko dekretua sinatu du. Sinatze ekitaldi instituzionalean, kontsulta egitearen aldeko indar politikoek parte hartu dute, Artur Mas lehendariari eta bere gobernuari babesa emanez. Bi galdera planteatzen dira kontsultan: Lehenik, a) Vol que Catalunya esdevingui un Estat? [Nahi duzu […]\nEskoziak herrialde independentea izan behar luke? Ez (%55,25) / Bai (%44,65)\nErabaki politikoak, Eskozia, Gertaerak, Hemeroteka\nEskoziarrek bozkatu dute Eskoziaren etorkizunari buruz. “Eskoziak herrialde independentea izan behar luke?” galderari erantzunez, gehiengoak (%55,25) ezetz esan dio. 1.617.989 lagun independentziaren alde, eta 2.001.926 kontra. Eskoziako erreferendumean, parte-hartzea oso handia izan da (%84,6). Artikulu honetan, emaitza ofizialak bildu dira, eta horiekin batera beste datu eta erreferentzia interesgarri batzuk, Eskozian gertatuko erreferenduma hobeto ezagutzeko. Erreferendumaren webgune ofiziala: scotlandreferendum.info […]


Hemen zaude: Hasiera / Berriak / Segurtasuna, konfiantza, itxaropen berriak\nHezkuntza funtsezko giza eskubidea izateaz gain, gaitzen gaituen eskubidea ere bada, eta zuzenean eragiten die gainerako giza eskubideen erabilerari. Mundu mailako ondasun amankomuna da, eta aurrera egiteko bultzatzaile gailena, gizarte baketsu, bidezko, berdintasunezko eta inklusiboen giltzarria baita. Hezkuntza-sistemak errausten direnean, ezinezkoa da gizarte oparo eta produktiboei eustea, eta ezin zaio bakeari eutsi.\nIkasturtea modu eredugarrian igaro eta amaitu zen, hezitzaileei, ikasleei, familiei eta irakasle ez diren langileei esker, eta, esan beharra dago, Hezkuntza Departamentuaren lan onari esker, aurrez aurreko hezkuntza aldeztu eta antolatu baitzuen iazko irailean, horrek ameskeria zirudienean. Ikasturtearen bilakaeran funtsezkoak izan ziren kontingentzia plana, ikastetxeen egokitzapenak, ikastetxeen etengabeko lana eta Hezkuntzaren Covid Batzordearen bidez etengabe egin zen berrikuspen-lana, hezkuntza-komunitate osoaren partaidetza eta konpromisoa bildu zituena. Ia bi urte joan dira lanez beterik, hezkuntza-aurrerapen handiez, eta, orobat, halako ziurgabetasun batez beterik, eta, bidean, errealitate, distantzia, maskara eta egutegi berrietara egokitu beharra etorri da: haien ondorioz, ezin izan da beti hezkuntza-metodologiarik onena baliatu, baina segurtasuna bermatu da, baita ikasgeletan jardutea eta horrek zekarren ekitatea ere; hortaz, irakasle, familia, ikasle eta gainerakoak gero eta lasaiago egon dira, ikasgelak gune seguruak izan dira eta. Irailean ezarritako xedeak bete ziren, baita gainditu ere, askoren pozerako. Urte akademiko berri honetarako, uste dugu sosegu handiagoa eta ziurgabetasun txikiagoa izanen dugula, departamentuak konfiantza sortzen duelako, orain arte eginiko lanagatik, eta irakasleek, familiek, ikasleek eta irakasle ez diren langileek osasun-arau eta -egoerak ezagutzen dituztelako, baita txertaketa-kanpainak aurrera egin duelako ere, eta horrek ikasturtea seguruago joanen dela pentsatzeko konfiantza handitzen duelako.\nNafarroako Eskola Kontseiluan adostasun txalogarri batez onartu zen Foru Komunitateko ikastetxe publiko eta itunduetan ikasleak onartzeko arauak ezartzen dituen Dekretuari buruzko irizpena. Urrats hori oso garrantzitsua eta erabakigarria izanen da, eta, haren ondorioz, etorkizunean ikastetxeen artean egoki eta orekaz banatuko dira hezkuntza-laguntzako berariazko premia duten ikasleak. Pandemia oztopo handia izaten ari da, eta, aldi berean, erronka, baina ez du lana geldiarazi, eta ez ditu eten legegintzaldiaren hasieran ezarritako asmoak. Bi ikasturte zail-zail hauek frogatzen dute ez dagoela aitzakiarik arazoei ez heltzeko: aurre egiten ahal zaie beti, baldin eta badakigu zer nahi dugun eta lana ongi egiten bada. Nahi nuke etorkizunerako oinarri izan daitezen.\nNabarmentzekoa da ikastetxe eta institutuek 2021-2022 ikasturtean beteko duten protokoloa: aurreko ikasturteko antzeko neurriak dauzka, baina aldatu dira jolastokietan hamaiketakoa hartzeari eta jolasteari buruzkoak, eta Gorputz Hezkuntzako ikasgaiari dagozkionak. Bestetik, zehaztu da zein den ikastetxeek ikasgeletan erabili beharreko aireztatze-sistema eta bakoitzak CO2 neurgailu bat izanen duela. Lehen egun presentzialetik aitzina, ikastetxe eta institutuek ordutegi jarraitua izanen dute eta hezkuntza-antolamendua normaltasun berritik hurbilago egonen da. Hortaz, eskolaz kanpoko jarduerak eskainiko dira Nafarroako sare publiko eta itunduetako Haur eta Lehen Hezkuntzako ikastetxe guztietan. Eguberrien ondotik, baimena eman liteke ikastetxeak COVID-19a etorri aurreko eskolaldira itzultzeko, egoera epidemiologikoa zein den. Ez da burugabea pentsatzea irailean hastea ikasturtea ekainean amaitu zen modu berean: segurura jo beharra dugu. Horrek funtzionatu egin du, eta osasun-egoerak ahalbidetzen badu, aukera egonen da ordutegiak, eskolaldiak eta metodologiak pixkanaka leheneratzeko. Segurtasunak eta aurrez aurre jarduteak, lehentasuna behar dute biek. Eskolaz kanpoko jarduerek kontziliatzeko bidea ematen diete familiei, baina, eskolaldi zatitua ez bezala, derrigorrezkoak ez direnez, jantokia malgutasunez erabili ahal da, eta helburu horretarako ere baliatu. Litekeena da norbaitek fokua eskolaldira bideratzea, baina gure hezkuntza-sistema sendotzen duten neurri eraginkorrak luzatzean datza indargunea, hots, haur-hezkuntzako ratioei eustea, eta COVID-19agatik ezarritako irakasleen errefortzua; ez dira ameskeriak, gainerako erkidegoetan alboratu egiten baitira. Nafarroak dauka ikasleen eta irakasleen arteko proportziorik onena (irakasle bat hamar ikasleko baino ratio txikiagoa), hezkuntza inklusiorako programei, irakaskuntza partekatuari, banaketak egiteko errefortzu- eta laguntza-neurriei eta irakaskuntza-ikaskuntza prozesuetarako laguntzei loturikoa.\nKomeniko litzateke eskolaldi jarraitua arautzen duen egungo araudiari buruz hausnartzea. Haren gabeziek ondoeza sortzen diete familiei. Hausnartze-lan horretan, bi urte hauetan landu den bezala, familien laguntzak izugarri kohesionatuko du hezkuntza-sistema.\nAtzerriko hizkuntzak ikasteko curriculum- eta antolamendu-egitura bat diseinatu eta garatzea, horra 2015etik egiteko dagoen beste lan bat. Programak garatzeko alderdi orokorrak normaldu behar dira (IIP, AIP, FIP…): Plantillak, ikastetxeen antolaketa, irakasleen kidegoan sartzeko eta lanpostuak betetzeko baldintzak.\nHezkuntza ezinbesteko utopia da, konpromisoa da, ilusioa da, ekitatea, gogo bizia, buru-belarri aritzea, ardura da, beste ikaskidearen dibertsitatea errespetatzea da. Ez dugu ahaztu behar onura handiak dakartzala ikasleen arteko tolerantziak, talde-lanean aritzeak eta adimen emozionala sustatzeak. “Jokabide-laguntza positiboari eta Hezkuntza Bereziko ikastetxeei” buruzko XXV. Jardunaldiak horren adibide izan ziren. Hezkuntza Bereziko ikastetxeek lan handia egin zuten eta parte-hartzea arrakastatsua izan zen. Nafarroako Eskola Kontseiluak Hezkuntza Departamentuaren eta Nafarroako Parlamentuaren laguntza ezin baliotsuagoa izan zuen.\nBizi izandako une zailek gure hezkuntza-ereduari buruz hausnartzeko ere balio behar dute. Joan den ikasturteko garai hauetan, azpimarratu nuen ezinbestekoa dela sakon aztertzea nola aldatu behar den etorkizuna eraikitzeko oinarri izanen den kontakizuna bai antolakuntzaren alorrean eta bai alor pedagogikoan. Lehen arrazoibideak -eta, haren atzetik, beste askoz gehiago behar ditugu, jakina-, oinarrizko hiru ardatz hauetara darama irakaskuntza-ikaskuntza prozesuei buruzko gogoeta: zer irakasten dugun edo zer irakatsi beharko genukeen; nola irakasten dugun eta gure ustez are garrantzitsuagoa den hau: zertarako irakatsi edo zein den gure hezkuntzaren helburu zehatza. Alde batera utzi behar da ebaluazio akademiko soila helburu duen eredua (emaitzak erdiestea, edukiak metatzea eta edukiak buruz ikastea), eta beste eredu baterantz abiatu, ikasleek ikastetxean gaitasunak ikasi eta trebetasunak eskura ditzaten, eta bitarteko sozial eta pertsonaletan gaitu daitezen, bizitzaren zoritxarrei aurre egiteko gauza izateko.\nBeharrezkoa da abagune hau baliatzea ikaskuntzaren arloko krisiari heltzeko modu berriak aurkitzeko, baita gauzatzeko zailak edo ezinezkoak ziruditen irtenbideak emateko ere. Hurrengo ekintzak gure ahaleginen lehen abiapuntuak izan daitezke: ikaskuntzari dagozkion galerei erantzutea eta eskola-uztea prebenitzea, batez ere talde baztertuetako kideena; enplegagarritasun-programetarako gaitasunak ematea; irakasleen lanbideari eta irakasleen prestakuntzari laguntzea; hezkuntzarako eskubidearen definizioa zabaltzea konektagarritasuna barneratu dezan; konektagarritasunari oztopoak kentzea; ikaskuntzaren datuak eta jarraipena indartzea; eta artikulazioa eta malgutasuna indartzea hezkuntza- eta prestakuntza-mailen eta -moten artean , litekeena baita etxeetako ondorio ekonomikoek desberdinkeriak handitzea eskola-errendimenduan.\nHorrenbestez, funtsezkoa da hezkuntzaren finantzaketa handitzea eta babestea, eta emaitzak lortzeko elkarrekin koordinatzea, ekintza hauek baliatuz, besteak beste: barne-baliabideak mobilizatzea, hezkuntzarako gastuaren proportzioa mantentzea eta are pixkanaka handitzea, funtsezko lehentasuntzat harturik, eta gastuan eraginkortasunik ez dagoela atzemanez gero, horri heltzea.\nEpe ertainerako beste helburu bat izan behar da hezkuntza-sistema erresiliente bat sortzea, garapen jasangarria eta bidezkoa lortzeko. Ekitatea eta inklusioa azpimarratu behar dira, eta sistemaren maila guztietan arriskua kudeatzeko gaitasunak indartu, koordinazio eta lidergo sendoa ziurtatu eta kontsulta- eta komunikazio-mekanismoak bultzatu ere bai.\nHasi naizen moduan amaitu nahiko nuke: berriro esanez hezkuntzak funtsezko eginkizuna duela gure gizartean. Pertsonak hezteko tokia da, lagunduz horrela gizarte-egitura prestatuago bat ehuntzen, gaur egungo eta etorkizuneko belaunaldien motor ekonomikoa izanen dena. Baina, hortik haratago, merkatuak eta familien errentek sortzen dituzten gizarte-desberdinkeriak zuzentzeko leku nagusietako bat ere bada, eta orobat, laguntzen du berdintasuna, bizikidetza, justizia eta gisako balioetan trebaturiko jendea hezten, eta hori giltzarria da gizarte kohesionatu bat lortzeko. Hortaz, haren egitekoa prestakuntzaz haratago doa, eta balioak ere ematen dizkio berdintasun- eta justizia-baldintzetan bizi den gizarte bidezko eta demokratiko bati.


Otsailak 20 larunbata, 20:00etan: Antzerkia “Erdi Bana” – Txalo Produkzioak. Ama edadetu bat, enbolia eta gripearekin, baina hiltzeko oso gogo gutxi. Zaintzen duen 38 urteko semea eta 45 urteko beste bat du, kontu libreta asko, baina aurreztuta oso gutxi duenau. Sarrera: Orokorra, 8 €; 6 € Amurrioko Antzokiko bazkideentzat.


Lehen gailurrak, El Pueyo - Luz-Saint-Souveur\nMikel Lizarralde 2012/07/06 23:58\nOrdeka aspergarria egiten zait. Niri mendateak igotzea gustatzen zait, eta gaur igo ditut Piriniotako lehenak.\nLagun baten aitarenean hartu dut ostatu bart eta berarekin gosaldu dut plazako tabernan,lagun batzuekin kontu kontari zebiltzala. Hamaikak inguruan ekin diot Portalet igotzen jarraitzeari eta ordubete eskaxean Formigalgo gasolinategian zerbait jatera sartu naiz. gosaldu berritan eta hala ere goseak!\nBerriz ekin eta axkar pasa zait gailurrerakoa. Lehortu, arropaz aldatu eta beherantz. Hori da jatsiera luzea hori! Hogeitaka kilometrotik gorakoa. Eta ordekarik sumatu ere egin gabe eskubirantz bidegurutzea eta Aubisqueko igoera. Kilometroz kilometro seinaleak daude gailurrera zenbat falta den eta kilometro horretako penditza erakutsiz, animoak birrindu edo berpizteko. Gouretten iturri baten aitzakiaz geldialdia egin dut. Lau kilometro gailurrera. Lanbropean sartu naiz gero, txirrindulari bat edo beste pasa bitartean, kuriosoa zenbat tandem ikusi ditudan gaur.\nAubisque gainean jende ugari, baina metro gutxi batzuk soilik ikusten zirenez jarraitu egin dut, behera aurrena eta Soulorrerako igoeratxoa ondoren. Zein ederra bi mendate hauen arteko bidea, amildegi izugarria eta mendi handi-handiak edonon.\nSoulor jatsi eta sasi ordekaren ostean Argelesa heldu naiz. Eta hor hasi naiz igertzen lehenago bazkaldu ez izana,indarrek apur bat huts egin didatelako. Eskerrak patisserie bati,eta gel energetikoei.Kostata baina heldu naiz.\nGuztira 117kilometro. Bataz bestekoa 21 kilometro orduko mugimenduan eta 16,3 orotara. Eta onena afaltzean zerbitzariak hartu duen sustua eskatu dudan guztia ikustean (ogitartekoa patata ugarirekin eta calzone pizza bat);akaso gehiago izutu da gaur egin dudan etapa kontatu diodanean,edo eskatutako guztia amaitu dudala ikustean. Bihar atseden hartuko dut, besteak beste Tourmaletera igotzen ahaleginduz.\nBigarren saioa, Iruñea - El Pueyo de Jaca\nMikel Lizarralde 2012/07/06 00:42\nLuze jo du gaurkoak. Guztira ia 10 ordu abiatu naizenetik Panticosa alboko herrixka honetara iritsi arte.\nEtapa luzea neukan arren patxadaz hasi dut eguna, motxila soseguz prestatu, gosaldu eta dena ondo gertatu dut. Iruñetik nola atera gutxi gora-behera banekien, baina azkar despistatu naiz. Mugikorrean begiratuta bide onari heldu diot, hori bai mendi-bide batean saltoka ibili ostean.\nAgoitz alderantz hartu dut hasieran, eta ondoren Irunberrirantz. Hara iritsi arretik sekuako zaparrada bota dit. Eta ni Laosen izan nuen egun negargarri hartaz akordatzen hasi naiz. Goitik behera blai eginda eta flakiaren beldur. Liedenara azkar heldu naiz, eta gustura jan dut ogitartekoa.\nYesa nuen ondoren. Trafikoaren beldur nintzen. Eta azkar hartu dut lehen muturrekoa. Gurpila zulatu dut, edo haizea galtzen hasi da. Puztu eta beste ordubete ibilinaiz. Beste ordubetean Puente la reinara heldu naiz eta bazkari ederra egin dut.\nGurpila konpondu eta Jacara zeuden 20 kilometroei ekn diet. Trafiko ugari eta errepide eskaxa baina ondo egin dut baita handik Sabiñanigorakoa. Biescasen azken geldialdia egin dut, Portalet mendatearen hasiera zen eta indarrak neurtzeko aprobetxatu dut hango %10eko penditzean.\nEl Pueyora azkar heldu naiz. Guztira 176 kilometro atera zaizkit. Eta bihar Pirinioak. Hau gogoa! Bitartean, biba gu!\nLehen etapa, Eibar - Iruñea\nMikel Lizarralde 2012/07/04 18:14\nLasai-lasai ekin diot lehen etapari, indarrak hasieratik ez xahutzeko asmoz.\nGoiz jaiki, motxila prestatu, parrilan jarri eta etxetik atera naiz. Maria eta gurasoak agurtu eta Elgoibar alderantz jo dut. Gogoa neukan bidaian zuzenean etxetik ateratzeko, hain ohikoak diren tokiak beste begi batzuekin ikusten dira.\nEz nekatzea zen helburua eta horrela igo dut Azkarate, errepide zaharretik. Azkoitiatik Zumarragarakoa ez dut horren gustura egin, trafiko ugari, kamioiak bereziki, eta hobe ez jakin zenbateko tartea laga didaten.\nBeasainen pintxoa eta freskagarria hartu ostean Lizarrusti igotzeari ekin diot, Lazkao eta Ataun amaigabea iragan ostean. Igoera ederra, aldapa gutxi, are eta kotxe gutxiago eta paisaia ederra.\nEtxarri-Aranatza jatsi eta Sakanako bigarren mailako errepideetan zehar ibili ostean Irurtzuna. Lasaia benetan Sakanan bizikletan ibiltzea, albo batean Aralar eta bestean Urbasa. Irurtzunen zerbait jan eta azken 20 kilometroak gustura egin ditut, helmuga gertu somatuta. Pozik nago lehen etaparekin, 24 kilometro orduko abiadan ibili naiz 114 kilometroan zehar. Mantxoa mailako txirrindularientzat, nahikoa eta gehiago niretzat.\nBihar Panticosa alderantz. Etapa luzea 160 kilometro pasa. Ea ondo doan. Bitartean, biba gu!\nBerriz ere bidean\nMikel Lizarralde 2012/07/03 22:20\nIazko oporretan, azken helmugara iristeko desiatzen nengoen. Baina iritsi eta berehala gehiagoren beharra sortzen hasi zitzaidan.\nHilabeteak pasa ditut bidaiak amesten, Transpirenaica, Islandia, berriz ere Asiarantz abiatu. Baina abuzturako neskarekin plana itxi eta aste pare bat soilik geratzen zitzaizkidan. Ezin beraz plan luzeegirik egin.\nHalakoan Ander Izagirreren Plomo en los bolsillos liburuarekin egin nuen topo. Liburu eder horretan Tourraren historia eta istorioak kontatzen ditu. Kateatu egin ninduten txirrindulari eta eroi haien istorioek. Eta Piriniotara joateko desioa piztu zidan.\nLarregi pentsatu gabe, antolatu dut bidaia. Bihar aterako naiz Iruñerantz. Handik Panticosara eta ondoren Luz-Saint-Sauveur-era. Itzulera Larrainen barrena Otsagabiarantz, segi gero kostalderantz Donostiara iritsi arte eta ondoren N-634a hartu eta etxera. Etxetik irteera-iritsiera bizikletan.\nJoango naiz kontatzen ea nola doan dena. Bitartean, biba gu!\nBizikleta eta turismoa\nMikel Lizarralde 2012/07/01 23:10\nGaur Debabarreneko BTT martxan laguntzaile jardun dut, Atxuri baserri alboan zegoen anoa-postuan, Koro eta Aitzolekin batera. Goiz-goiz Mintxetan edariak, mahaia eta itzalkina hartu Atxurirantz igo gara. Muntaia egin eta sukaldeko epeltasunean kafea eman digute.\nKuriosoa egin zait entzutea nola Atxurikoek BTTaren kontura bisitariak izan dituzten. Kanpotar ugari etorri omen zaie mendi-bizikletan ibiltzearen aitzakiaz. Eta horretan gakoa da Elgoibarren orain urte batzuk jarritako BTT zentroa. Markatutako ibilbideak, bizikleten alokairua, aldagelak, bizikleta garbitzeko aukera, ...\nIzango du zer hobetua, baina eskualdean mendi-bizikletaz jende gehiago ibil dadin lagundu du, bertakoak zein kanpokoak. Eta azken hauengan pentsatuz, aukera interesgarria da, akaso gehiago landu beharrekoa, azpiegitura zein eskaintza turistiko aldetik. Enekok idatzi zuen orain hilabete batzuk zikloturismoak zelako eragina duen turismoan, lantzen jarraitu beharreko kontua gurea bezalako eskualde batean.\nBitartean, zorionak gaurko BTT martxa antolatu duen lan-taldeari, eta baita eskualdean bizikleta sustatzen dabiltzanei.\nSalmenta helburu soilak\nMikel Lizarralde 2012/03/14 20:56\nUnibertsitatea amaitu ostean banketxe batean aurkitu nuen lehenbiziko lana. Besterik ez eta Bilboko bulego nagusian traje-gorbatarekin lana egiteari baiezkoa eman nion. Sei hilabeteren ostean ez zidaten kontratua berriztu. Berritzeko prozesuan elkarrizketatu ninduenetako batek esan zidan ez ninduela banketxe batean lanean ikusten, bulegoko arduradun eta beste bi elkarrizketatzaileen iritziaren kontra. Pertsona harekin elkarrizketan egi larregi bota nituen, besteak beste banketxeko produktu batzuek sortzen zizkidaten zalantza etiko eta moralak. Sinzerizidioa esango lioketena.\nSekulako kolpea eraman nuen. Lehen aldia zen balio ez nuela esaten zidatena. Baina denborarekin ikasi dut erabaki hura zorionekoa izan zela niretzat. Zortzi urteren ostean banketxeen produktu askotan sinistu gabe jarraitzen dut. Ez zait bidezkoa iruditzen zenbait zerbitzurengatik kobratzea. Eta lana diru-iturri izateaz gain gozamen-iturri izatea ere nahi dut.\nGainera, ez nuen gustuko banketxeak salmenta helburu hutsez soilik esatea langile bat ona edo txarra zen. Inportanteena saltzea zen, bezeroa ahalik eta produktu/zerbitzu gehiagorekin kateatzea, ez zuen ardura bezeroaren interesekoak ziren edota bezeroak eskatu ote zituen. Saldu, hori zen arrakasta faktore bakarra. Saldu baita bezeroari esan gabe ere. Gure bulegoko apal oso bat bezeroentzat eskatutako urrezko kreditu-txartelez betea zegoen. Doakoa zenez, bezeroek jakin gabe saldu zituzten lankide-ohiek. Eta salmenta horri esker saria jaso zuten lankide-ohiek. Urrezko saria, urrezko potrodun lankide-ohientzat.\nNago Inside Job filmean aipatu zituztela neurririk gabeko salmenta helburu hauek, baina Wall Streeteko finantza-komertzialei aplikatuz. Saldu ahalik eta hipoteka gehiago. Ez du ardura hipoteka horiek onak edo txarrak diren. Tori milaka dolarretako sari extra hau salmenta horiek lortzearren. Aizu, eta hipoteka horiek kakaztuak badaude? Ah, lasai, hori beste departamentu baten arazoa da.\nBerriz etorri zait gaia gaurkoan. Goldman Sachs inbertsio-banketxean ia hamabi urtez lanean jardun duen Greg Smith-ek artikulua kaleratu du NYTimesen bertatik ospa egiteko arrazoiak emanaz. Azken urteetan enpresa eta bertako langileen jarrera aldatu egin dela irizten dio, helburu komertzial soilak jarraitzen ei dituzte. Ez du axola bezeroari saltzen diotena hobeto dagokiona ez izatea. Garrantzitsuena salmenta hori Goldmanen interesen arabera egiten da. Ahaztu bezeroaren interesak. Gora salmentak.\nEta egia da horrela egiten direla dirutzak. Horrela sortzen dira inperioak. Baina horrek eraman gaitu egungo egoerara. Saltzeari soilik begiratuta sortu da krisia, saltzen genuena guztiontzat ona edota errentagarria ote zen inporta gabe. Salmenta bat ona izan behar da enpresa eta bezeroarentzat, gizartea ahaztu gabe.\nUdako kontuekin bueltaka\nMikel Lizarralde 2012/02/07 00:21\nAzkenaldian udako bizikleta-bidai hura berriz ere gogoratzeko aukera hainbat aukera izan ditut.\nBatetik, Kisaleren blog komunitatean bidaiaren kontakizuna egiten ari naiz, lehen hemen zuzenean egin nuen moduan, baina oraingoan gazteleraz. Eta bestetik, aurreko astelehenean Zarauzko Arraio irratiko Bitakora kaiera saioan (audioa hemen entzun daiteke) egon nintzen ia bi orduz isildu ere egin gabe.\nOroitzapenak freskatzeak akaso balioko didate uda honetarako ideiak lortzeko, nork daki.\nDiru iturri berriak egunkarientzat\nMikel Lizarralde 2012/01/02 18:35\nKrisian daude egunkariak. Salmenta zein publizitate bidez lortzen dituzten sarrerak beherantz doaz. Gauza berriak asmatzen dituzte, Ziztadak direla edota Deskonturen klonak direla, besteak beste.\nGaur, Publikoko artikulu honetan liburu baten aipamena egiten zuten. Estekarik ez eta Google-en bilatu behar ea liburua non zegoen salgai, eta zein preziotan.\nEta horra hor egunkarientzat diru iturri berriak lortzeko aukera: jarri estekak sareko liburu-dendetara. Aspalditik dauzkate martxan afiliatu programa deitzen dietenak (Amazon edota Casa del Librok badute berea). Izena-eman programa horretan, jarri esteka liburu zehatz batetara eta salmentaren bat badago prezioaren zati bat egunkariarentzat. Ez dute egunkaria salbatuko, baina hobe ezer ez jasotzea baino.\nSinplea. Harritzen nau oraindik inork ez egitea. Zailtasunak egongo dira akaso, edota egiten dute jada eta ez naiz ohartu.\nPromozioa egiteko era ezberdinak\nMikel Lizarralde 2011/12/06 13:00\nAstea pasa zait Kisalek antolatutako Blogs&Bikes-ari buruz ezer esateke. Gustura erakusten ditut gertuko inguruak; norberarentzat ohikoak izan daitezkeen txokoak gustagarriak egiten zaizkio ezezagunari.\nHauxe izan dugu Debabarreneko BTT zentroa ezagutzera emateko Kisalen egindako bigarren saioa. Hemen egin nuen kronika larunbat honetakoaz, eta hemen irailean kazetari espezializatuekin eskualdea erakutsiz jardun genuenekoa.\nBatak zein besteak helburu ezberdinak zituzten. Bietan kontzeptu bera jorratu dugu: edukia da iragarki berria.\nBlogs&Bikes-ean 27 blogari eta lagunei Mintxetako BTT zentroa eta ibilbide bat erakutsi genien, aldarte onean Elgoibartik Mutrikurako bidea egiten genuelarik. Etorritakoek zenbaitzuk tuiteatzen jardun zuten, euren blogetan idazten edota argazkiak ateratzen. Hona hemen nik ateratakoak:\nIrailekoan mendi-bizikletan espezializatutako aldizkarietan agertzea zen helburua eta emaitza polita izan du. Planeta MTB aldizkarian 18 orriko erreportajea, eta El mundo de la Mountabike-en 9koa. Azkar-azkar argazki ziztrin hauek atera dizkiet bata zein besteari:\nZenbat balio dute erreportaje hauek? Eta zenbat balio du lagun-taldean eskualde bat ezagutzera emateak?\n« Aurreko 10 elementuak Hurrengo 10 elementuak » 1 2 3 4 5 6 7 ... 13


abendua 2020 – Kafe bat Orionen\nKafe bat Orionen\nFormarik gabeko sutrak\nAmaitzen ari den 2020an nire teknologiarekiko interesa berdin dirau, baina gainera gauza gehiago eskatzen dizkit gorputzak. Gehiago irakurtzeko gogoa daukat. Podcastak eta audioliburuak (baita liburu digitalak ahots sintetikoarekin) entzuteko gogoa. Argazkiak atera eta blog txiki hau egiteko denbora atera dut. Oinez ibili eta landareak etxera sartzeko gogoa ere sartu zait. Etxeko landareei begira irakurri edo paseoan parajeak ikusten ari naizela zerbait entzutea ohitura bihurtu dut; eta oso pozik nago.\nPosted byTeketen 2020/12/29 2020/12/29 Posted inUncategorizedTags:audioliburuak, bloga, ibili, irakurri, landareak, podcastLeave a comment on Ohitura berriak\nPosted byTeketen 2020/12/27 2020/12/29 Posted inUncategorizedLeave a comment on Memoriak (ekologista, masoia, nafarra, errepresaliatua)\nPosted byTeketen 2020/12/24 2020/12/24 Posted inUncategorizedTags:aigua, Guifinet, komunak, kooperatiboa, Publikoa, zumaiaLeave a comment on Komunean irakurtzeko\nNahi duzuen tokitik irakurtzeko, baina ez bakarrik. Bi proiektu hauek Aigua.coop eta Zumaiako Zuntz Sareak gauza asko erakutsi diezagukete Komunen gestioaz; komun historikoen adibidea lehena, komun berriak izango direnena bigarrena. Izaera publiko-kooperatibo-komunitarioaren bidez sor daitezkeen kudeaketa publiko eredu berrien adibideak dira biak.\nPosted byTeketen 2020/12/24 2020/12/24 Posted inUncategorizedTags:aigua, komunak, komunitarioa, kooperatiboa, Publikoa, zumaiaLeave a comment on Komunean irakurtzeko\nSartu landareak etxera, piztu argiak, prestatu mahaiak eta ospatu Santo Tomas, Eguberria, Sol invictus, Kronia, Saturnalia edo nahi duzuen forman, Neguko solstizioa.\nPosted byTeketen 2020/12/21 2020/12/21 Posted inUncategorizedTags:Eguberriak, Kronia, Negua, Santo Tomas, Saturnalia, Sol invictus, SolstizioaLeave a comment on Oparotasuna\nPosted byTeketen 2020/12/20 2020/12/20 Posted inUncategorizedLeave a comment on Simone\nBuckminster Fullerrekin egin dut topo, Henry Thoreaurekin elkartzeko. Traszendentalismoari buruz irakurtzen hasi eta Taoismoa bukatzeko. Alhondiga atopikoan Oteizarekin batzen da Fuller; surfeoa amaitu da, olatu honekin badaukat hilabete batzuetarako…\nEn palabras de Oteiza, era un desarrollo de sus proyectos de cajas metafísicas, sin necesidad de explicarse y que no buscaba ser la clase de obra “sofisticada” que dejaba fuera a la ciudadanía. Bilbao como ciudad “fea en el sentido positivo de la palabra”, se merecía un proyecto semejante, de verdad reveladora y renovación.\nJohn Cageren musikarekin entzuteko\nPosted byTeketen 2020/12/20 2020/12/20 Posted inUncategorizedTags:Fuller, Oteiza, Taoismoa, Thoreau, TraszensentalismoaLeave a comment on Buckminster Fuller\nPosted byTeketen 2020/12/18 2020/12/18 Posted inUncategorizedTags:Komuna, Pribatizazioa, Publikoa, UraLeave a comment on Ura\nPosted byTeketen 2020/12/17 2020/12/17 Posted inUncategorizedLeave a comment on Zentzu komuna\nFedibertsoa bi hitzen, federazioak eta unibertsoak osatutako portmanteau edo akronimoa da; ez fedea eta bertsolaritza artekoa Amaraunan barre egin bezala.\nErrata kodeketan: Berrian agertzen diren ????? Terminoak ἄκρος eta ὄνομα dira hurrenez hurren.\nPosted byTeketen 2020/12/14 2020/12/14 Posted inUncategorizedTags:amarauna, fesibertsoa, irlensareaLeave a comment on Fedibertsoari buruz\nKafe bat Orionen, Proudly powered by WordPress.


Ba al dakizu zer den sextinga edo sexgroominga? - Gazteberri.eus\nBa al dakizu zer den sextinga edo sexgroominga?\nPublished2 martxoa, 2022\nGasteizen antolatu den gazteentzako tailer batek sare sozialak eta indarkeria matxistak jorratuko ditu\nZiber-jazarpenak eta hainbat indarkeria matxistak jatorria dute sare sozialen eta bestelako plataforma digitalen erabilera okerrean. Fenomeno hori ageriagoa da gazteen artean eta sexu-indarkerien kasuan.\nHorren inguruan sakontzeko, datorren martxoaren 11n eta 12an, Gasteizko Etxanobe Jauregian, ‘Sare sozialak eta indarkeria matxistak’ izeneko tailerra burutuko da. Tailerra doakoa izango da eta 13 eta 18 urte bitarteko gaztei zuzentzen zaie. Euskaraz eta gaztelaniaz irakatsiko da.\nTailerrean errespetuzko harreman afektibo sexualetan adostasunak duen garrantzia azpimarratuko da. Horrez gain, harremanak eta sexualitatea ziber-indarkeriarik gabe eta osoki bizi ahal izateko aukera eman dezaketen tresnak eta teknikak jorratuko dira.\nTailerrean parte hartzeko ezinbestekoa da aldez aurretik izena ematea.\nPrevious Gazteen Antzerki Topaketa Donostian\nNext Emakume arkitektoen lana aintzatesteko ekimena


Author TBVPosted on 13 October, 2020 4 April, 2022 Categories Tengo Baja Visión, Últimas noticiasLeave a comment on JULIAN IANTZI, IKUSMEN MURRIZTUA DUTENEN LAGUNTZAILE BIDEO BATEN BIDEZ\nIkusmen Murriztua Dut proiektuaren baitan, ekimen berri bat jarri dugu abian. Ekimen honen xedea, IKUSMEN MURRIZTUA DUT esaldia zabaltzen eta hedatzen jarraitzea da, difusioan lagundu nahi diguten pertsonei bideratutako ekintza alegia. Irakurtzen jarraitu “Eskuragarri daude IKUSMEN MURRIZTUA DUT – NIK KONTUAN DUT! Txapa solidarioak”\nAuthor tbvsnPosted on 27 March, 2020 27 March, 2020 Categories Tengo Baja Visión, Últimas noticiasLeave a comment on Eskuragarri daude IKUSMEN MURRIZTUA DUT – NIK KONTUAN DUT! Txapa solidarioak\nSEEBV-k (Ikusmen Murriztuko Adituen Espainiako Elkarteak) doako telefono zenbaki bat jarri du martxan ikusmenaren inguruko zalantzak edota kontsultak argitu ahal izateko. Irakurtzen jarraitu “SEEBVk ikusmenaren telefonoa jarri du martxan 900809482”\nAuthor tbvsnPosted on 25 March, 2020 25 March, 2020 Categories Tengo Baja Visión, Últimas noticiasLeave a comment on SEEBVk ikusmenaren telefonoa jarri du martxan 900809482\nPage 1 Page 2 … Page 13 Hurrengo orria


Yahoo Answers itxiko da laster, artxiboa ere desagerraraziz Sustatu.eus - Teknologia albisteak\nYahoo Answers itxiko da laster, artxiboa ere desagerraraziz\n2021-04-10 : 10:25\n2005ean sortutako baliabide bat, Yahoo Answers (Yahoo Erantzunak, hemen gaztelerazkon bertsioan), ixtea erabaki du Yahook. Zerbitzuko azken galde-erantzunak apirilaren 19an kargatu ahal izango dira. Eta bi aste beranduago, maiatzaren 4an, artxiboa ere desagertu egingo da.\nZabaldu den mezu batean irakurri dugun bezala, "American Tech delakoak (AEBetako enpresa teknologiko handien multzoak) Alexandriako liburutegia erreko luke kontulari eta abokatuek esango balute ez duela dirurik ematen". Praktikan, horixe da hemen gertatuko dena: 15 urteko artxibo global bat, gordetzen denaren balioaz aparte, desagertu egingo da bat-batean.\nYahook erabiltzaile erregistratuentzako tresna bat jarri duela adierazi du, zeina ekainaren 21a arte martxan egongo den. Horren bidez, Yahoo identitate baieztatu bat baduzu, harekin egindako galde-erantzunak berreskuratu ahal izango dituzu, baina ez dakigu zein sakonera edo formaturekin (galdera bat egin bazenuen, erantzun guztiak ere deskargatuko zaizkizu?). Horrekin lortuko dena, edozein kasutan, bakoitzak bere ordenagailuan gorde dezakeen fitxategi pertsonalen multzo sakabanatu bat izango da, ez artxibo publiko bat,\nLarriena da Yahook ez duela prestatu artxibategi osoaren kopia estatikorik ere. Teknikoki, bolumen handiko fitxategi multzoa litzateke hori, baina egingarria oso, eta artxibo digitaletara dedikatutako erakunderen bat enkargatu zitekeen hura gerorako gordetzeaz... baina hori ere ez, artxiboa itxi hiru aste eskaseko abisuarekin eta hor konpon.\nErdarazko zenbait bertsiotan, txorakeriak zein informazio praktikoa pilatu eta aurkitzeko baliabide inportantea izan da urte hauetan Yahoo Answers: informazio praktikoa bilatzeko orduan, askotan agertzen zitzaizun Googlen, erdarazko bere bertsio nagusietan. Famatua bihurtu zen zeliako baten galdera, adibidez, ea kokainak glutenik ote zuen kezkaz egindako itauna.\nGoiko irudirako hartutako pantaila-irudia, Galder Gonzalezek salbatu du etorkizunerako. Ea maiatzaren 4a baino lehen artxibo osoa kontserbatzeko biderik irekitzen duen Yahook edo norbaitek. Gurrutxurtu bat zer den, bestalde, bakoitza desberdina da, badakizue.\nEuskal Udaberria Konstantzan, eta sare bidez hemen ere


Leihotik ihesi | android\nOndorio oker batetik abiatuz\n2020-04-23 - 4 erantzun\nJainkoa hil egin da\nNola adiskidetu gaitezke, hiltzaile guztien artean hiltzaileenak? Munduan izan den santuena eta boteretsuena gure ganibeten azpian geratu da: nork garbituko du odol hori? Zer urak garbituko gaitu? Zer erritu sakratu asmatu beharko genuke? Ez al da gertaera horren handitasuna guretzat handiegia?\nEz nuen SARS-CoV-2 birusaz edo Covid-19 gaixotasunaz idazteko asmorik eta azkenean, zeharka bada ere… Egin dut.\nAsko dira gaiari buruz hitz egin duten komunikabideak edo gai horri (baita teknologikoari ere), akaso, nik baino askoz ekarpen handiagoa egin diezaioketen adituak. Hala ere, esaldi sinple honek, “Oraingoz, kontsentsu bat baino ez dago: kontaktuen arakatze-aplikazioak dira irtenbidea”, hain da bortitza, hain da arrunta eta hain da gezurra, ezen idatziz aurka egitea erabaki dudala. Eta saiatuko naiz pandemiari buruz gehiegi ez hitz egiten.\nBerrogeialdia bukatu ostean, Covid-19 gaixotasun-gorakadaren irtenbidea, besteak beste, kontaktuen arakatze-aplikazio baten eskutik datorrela pentsatzen dute askok. Eta onartuko diet ondorio bera lor daitekeela, ikuspuntu desberdin eta erabat distanteetatik abiatuta ere. Adibidez, badago uste duenik kontaktuen arakatze-aplikazio horrek EZ duela erabiltzaileen pribatutasuna errespetatu behar. Beste zenbaiten usteak, ordea, BAIETZ, aplikazioak erabiltzaileen pribatutasuna errespetatu behar duela. Batzuek, zein besteek, ondorio beharko lukeen zera horretatik abiatzen dira: kontaktuen arakatze-aplikazio bat behar dugula.\nEta ondorioa borobiltzeko, ondorio kontzeptua zer den ulertu zuen batek -gurean ezagunegia den epaile ohiak-, uste du, gainera, datu horiek, hala badagokio, helburu polizialekin ustiatu beharko liratekeela. Baina ez naiz horretan sartuko. Fernandoren kontra argumentatzeak, dakizuen bezala, ezer gutxirako balio ei du.\nOndorioa, hiru kasuetan, okerra dela uste dut.\nArgi dago azken aste hauetan protagonismo handiagoa eman diogula teknologiari. Eta logikoa da. Baina teknologiari botere gehiago emanez gero, teknologia dena ahal duen eta dena salbatzen duen Jainko moduko bat dela -edo teknokrazia madarikatu batean bizi garela- pentsatzen buka genezake. Kontzeptu bien artean, alde izugarria dago.\nEta helburua zehazki, zein da, gaixotasunaren gorakada etetea ala aplikazioa sortzea? Galdetu diet.\nBaliteke gure itzala monitorizatuko duen aplikazio bat behar izatea. Berau ikusezina izan ala ez -ikusezina aplikazioa, ez itzala-. Hala ere, oraindik ez dut inor aurkitu, aplikazioa ezinbestekoa dela pentsatuz, aplikazioa gaixoen (edo hildakoen, agian garrantzitsuena dena) kopurua arintzeko baliozkoa dela konbentzitu nauenik. Eta konbentzitu ez nauten horiek, gehienetan -eta ez beti modu atseginenetan-, esan didate ni naizela haiek konbentzitu behar dituena. Bistan denez. En fin.\nKomunitate bat osatzen duten norbanakoen % 60k, gutxienez, aplikazio hori erabili beharko luke eraginkorra izan dadin. Behintzat hori irakurri nuen herenegun. Nire ustez, aplikazioa erabiltzen ez duen norbanako bakarrak, zulo nabarmena sortzen du kontaktuen arakatze-aplikazioen aldeko argudiaketan. Baina tira, jarrai dezagun. Komunitate baten % 60ko erabilera bermatzea lan zaila da. 2015ean gutxienez munduko biztanleriaren % 36 muturreko pobrezian bizi zela onartzen badugu behintzat (dolar bat baino gutxiago egunero). Kasurik onenean, artikulu hau irekitzen duen esaldia alda nezake: “Oraingoz, kontsentsu bat baino ez dago: kontaktuen arakatze-aplikazioak dira gizon zuria ez desagertarazteko irtenbidea”.\nEta jasota gera dadila: zalantzan jartzen dut kontaktuen arakatze-aplikazio bat ezinbestekoa denik gizon zuria desager ez dadin. Besteak beste, muturreko pobrezia neurtzeko eskalak zalantzan jarri daitezkeelako (hau da, onartzea, muturreko pobrezia onartutakoa baino handiagoa dela, baita geurean ere) eta aplikazioak gezurrezko lasaitasun oso kaltegarria sor dezakeelako. Era berean, eta alde moralari jarraiki, aplikazio hauek gaixoaren estigmatizazioa eta gaixo ez dagoenaren kriminalizazioa suposatzen dutelakoan nago. Agian azken ideia honek, bizi gaituen gizarte ekonomizatu honetan, maila praktikoan, ez du berebiziko arazoa plantatzen. Honen inguruan hausnartu beharko genukeela esango nuke.\nEsateak libre diren egunotan: “Kontsentsu bakarra dago: Jainkoa ez da hil egin … Ez al da gertaera horren handitasuna guretzat handiegia?”.\n2020-02-06 - Utzi erantzuna\nWhatsApp, Facebook, Instagram, TikTok, Mastodon, eposta-helbide pertsonala eta laneko eposta-helbidea, Telegram, Egunean behin, HBO, Netflix, Riot.im, Signal, Spotify, Adopta un tío, Tiny Tiny RSS… libre zein pribatibo, luze jo nezake.\nEz, goiko paragrafoan zerrendatu ditudan aplikazioak ez dira modan dauden azken aplikazio berritzaileenak. Ez dira, ezta ere, denok probatu beharko zenuketen aplikazio zerrenda. Eta, batez ere, ez dira aro digitalean gure telefono mugikorrean instalatu behar ditugun ezinbesteko aplikazioak.\nGure telefono mugikorra egunez egun jakinarazpenez blaitzen dituzten aplikazio madarikatuetako batzuk besterik ez dira.\nAtzo iritzi artikulu hau irakurri nuen. Bertan, azkenaldian, zenbait nerabeek hartzen ari diren kontzientzia digitalaren berri ematen zaigu. Zenbait adibidez hornituz. Ez da inondik inora gai hau jorratzen duen artikulu bakarra, ez eta azkena ere. Baina artikuluan irakurritako esaldi honek: “Aquesta sobirania dels sentits i les emocions la viuen com la conquesta més rebel.” aho bete hortz utzi ninduen autobusean irakurri nuenean. Tristea benetan errebeldia-maila parametro horietan neurtzeko beharra sentitzea.\nGerora -ordu gutxiren buruan-, esaldi horren funtsarekin bat egiten dudala ondorioztatu nuen.\nIzan ere, egunerokotasun berez nahiko hiperazeleratuan, jakinarazpenak isiltzea (ez erakustea) sistemarekiko garaipen txiki bat da. Desadostasun bat erakustea. Neurtzea. Hortaz, bai, nerabe hauek errebelde digitalak dira. Are gehiago, erabaki hori zein bizi-fasetan hartu duten kontuan hartzen badugu. Izan ere, nahiz eta denok garen partaide-sentitzearen eta onespen-beharraren lagun -ezetz esaterik duenak bere gizarte loturak berrikusi beharko lituzke-, are gehiago gara gure nerabezaroan.\nPentsatu al duzu zenbat aldiz desblokeatu duzun mugikorra goizean, ordua begiratzeko asmoz, eta burua gauez altxatu, gosea jasanezina zelako? Bada, garrantzitsua da konektatutako pantailetatik ateratzen jakitea. Ez dut esan nahi alde batera utzi behar ditugunik, baina noizean behin telefonoa, ordenagailua, tableta -eta burmuina bera ere- itzaltzen jakitea ezinbestekoa deritzot. Are gehiago Mariaren esaldi hau irakurritakoan sentitu nuen enpatia-sentsazio bera baduzu: “Dues-centes. Cada hora”. Eta ez, ez da nire bizitza soziala aztoratua denik, baizik eta pitokerietarako balio duten jakinarazpen uholdea dugula egunero gure telefono mugikorrean. Mariaren esaldiari gehituko nioke, akaso, 200 jakinarazpen horietatik 199 atzorako erantzun behar ditugula.\nEta erantzuten ez baditugu, geureak egin duela.\nEn fin, agian denok berrikusi beharko genituzke gure gizarte loturak, batik bat, makina lotura bihurtu ez daitezen.\nGomendio bakarra gaurkoan: Makinatik ateratzea. Noizean behin bada ere.\n| android sare sozialak software


Horia da gure 'green' -Jon Altza- halabedi\nHoria da gure ‘green’ -Jon Altza-\nIzan kolore zioen Gora Gasteiz mugimenduak 2015eko apirilean, harik eta ekainean alkate xenofobo arduragabea aldatzea lortu genuen arte. Geroztik, bakoitzak geure kolorea eman diogu hiriari: mugimendu feministak morea eman du (lila argia beharrean, more indartsua eman ere!); hezkuntza-komunitatea gorriak ikusten ari da, haurrei behar bezalako prestakuntza emateko; udal eta foru langileek etorkizun beltza aldarazi nahi dute, murrizketei aurre egiten; Santo Domingo kaleko biztanleek kristoren marroia daukate, Udalaren utzikeria dela-eta… Esandakoa: bakoitzak geure kolorea.


Tabakoa – Kolokon – La forma joven de entender el sexo, las drogas y el rock and roll\nTabakoa landarea da, nicotiana tabacum hain zuzen. Haren orriak erre edo mastekatu egiten dira.\nBaina, egia esan, zer arraio erretzen dugu? Tabako gutxi.\nGalipot, ordea, mordo bat. Bai, galipota, errepidea zeharkatzean zapaltzen dugun hori.\nKarbono monoxidoa, hau da, autoen ihes-hoditik dariona.\nEta ez ahaztu nikotinaz, tabakoak nikotina ere badu-eta. Nikotinak hain zuzen egiten gaitu tabakoaren menpeko.\nHainbat substantzia irritagarri ere topa dezakegu zigarrotxo batean, amoniakoa kasu, eta beste pilo bat mendekotasun itzela sortzeko.\nZER GERTATUKO ZAIZU TABAKOA ERREZ GERO?\nZigarroa pizteko hainbeste arrazoi izango duzu, ezen etengabe erreko baituzu.\nMusu gutxiago emango dizute. Arropa kirasduna izango duzu.\nArnasestuka ibiliko zara larrua jotzean.\nHortzak horiztatu egingo zaizkizu eta jateko gogoa galduko duzu.\nInportantea zarela pentsatuko duzu agian.\nAzken sosetan geldituko zara: urtean 900 bat euro gastatzen du erretzaile bakoitzak.\nMendekotasun itzela izango duzu fisikoa zein psikikoa.\nHALA ETA GUZTIZ, ERRE BEHAR DUZULA ERABAKI BADUZU, KONTUAN HARTU:\nEguneko lehen zigarrotxoa ahalik eta beranduen erre. Horrela, gutxiago erreko duzu. Ez erre ohera joan baino lehen eta atseden ohea edukiko duzu.\nZigarroak erre egiten dira, ez ordea jan. Ahokoa ez erre gero!\nErre egizu, nahi baduzu, baina aldamenekoa izorratu gabe.\nErretzeari utzi nahi badiozu, poltsikoak eta batez ere gorputzak eskertu egingo dizute.\nAldi berean zigarroak erre eta alkohola edatea, bai, itxuraz, kanpotik ikusita, eder-ederra, baina barrutik, aldiz, eskas-eskasa.\nAhalik eta zigarro gutxien erre.\nDenboraldi luzeak eman baditzakezu erre gabe, hobe.\nEz tabakorik eskaini inori, kortesia delakoan. Ez bultzatu inor erretzera.\nErrespeta ezazu ez erretzea erabaki duena eta eska ezazu zeuretzako begirunea ere, erretzen duzunean.\nLegearen arabera, debekatuta dago erretzea ikastetxeetan, osasun-zentroetan, herri garraioan (bus, taxi, hegazkin, tren eta abarretan), lantegietan, Herri Administrazioaren bulegoetan, zinetokietan, antzokietan, kiroldegietan, merkataritza tegietan, kutxazain automatikoetan, igogailuetan… Adingabeek debekaturik dute tabakoa erosi eta erretzea.\nHorietako leku batean erretzen baduzu, lege-haustea egingo duzu eta isuna egokituko zaizu, 30-600 € bitartekoa.\nETA ERRETZEARI UZTEA ERABAKI BADUZU, HONA HEMEN AHOLKU POLIT BATZUK\nTopa ezazu arrazoi sorta ederra. Agian zure arrazoiak ez dira gehiengoarenak.\nPentsa ezazu zer lortuko duzun uztearen truke.\nJakin ezazu noiz erretzen duzun zigarro gehien edo gogo handienaz. Kontrola itzazu une horiek.\nEzar ezazu egun bat eta bete ezazu.\nEgun horretatik aurrera, ezar itzazu denboralditxo laburrak: egunak edo asteak. Ahaztu betiko uzteko ideia, hasieran jasanezina izango da-eta. Ezaba itzazu egutegian erre gabe ematen dituzun egunak.\nErre gabeko egunak bete ahala, eman sari legez zeure buruari gogoko dituzun gauzak, tabakoa erosi gabe aurreratu duzun diruaz.\nZigarro gehien edo gogo handienaz erretzen zenuten uneetan saihestu erretzeko gogoa: jan (txiklea, gozokiak), edan (ura), paseatu, sexuan aritu… Kontuz ibili une zehatz horietan.\nHasierako zazpi egunak dira okerrenak, egun horietan gorputza badoa-eta nikotina kanporatuz. Hori bai “tximinoa”! Denbora pasa ahala, ordea, gero eta hobeago sentituko zara. Izan eskueran zer edo zer mokaduren bat hartzeko.\nEduki eskuan gauza entretenigarriren bat.\nEsan ingurukoei tabakoari uzten ari zarela, lagun diezazuten.\nIkasi behar duzu tabakorik gabe bizi izaten eta horrek esan nahi du hasiera batean behintzat bazter laga behar duzula erretzera bultzatzen zintuen guztia.\nSexu osteko zigarrotxoa sexu gehiagoz ordez daiteke.\nKontuz ibili, nahiz eta oso ziur izan lortu duzuna. Baliteke gehiegizko konfiantzak ere erretzera eramatea berriro.\nGogoan izan noiz edo noiz, aldiro, erretzeko gogo itzela izango duzula. Diotenez, horrelakoak zazpiaren multiploak diren egunetan gertatzen dira.\nBerriro hasten bazara erretzen, pentsa ezazu inor ez dela perfektua, oso gatza dela uztea eta indar handiagoa edo arrazoi gehiago duzunean saiatuko zarela berriro.\nZIGARRO MORDOA ERREZ GERO:\nMina izango duzu eztarrian.\nBuruan ere mina izango duzu.\nIto egingo zara eta eztula egingo duzu.\nAhalmen fisiko txikiagoa izango duzu.\nBaliteke arazoak izatea bihotzean eta arnasa hartzean.\nJangura, usaimen eta dastamena galduko dituzu. Behin tabakoari utzita, suspertu egingo zaizkizu berriro, ezer baino lehen.\nEstatuak milioiak poltsikoratzen ditu tabakoa salduz.\nTabakoa salduz irabazten duen kopurua askoz handiagoa da tabakoak jotako gaixoak sendatzen gastatzen duena baino.\nTabakoak mendekotasun itzela sorrarazten du. Oso zaila da desengantxatzea. Hainbatentzat guztiz ezina.\nBaten batzuek aitortzen dute gai izan direla beste droga batzuei uzteko; tabakoari, ordea, ez.\nGehien kontsumitzen den drogetako bat da eta atsegin txikiena ematen dutenetakoa ere bai.\nKaxatxo bat tabako produzitzeak 0,18 € kostatzen du gutxi gorabehera.\nMerkatuan dabilen produktua izanik ere, kaxatxoan ez da osagarririk agertzen.\nEz omen du ezer sendatzeko gaitasunik.\nHainbat enpresatan kontuan hartzen dute erretzaile ohien esfortzua.\nNikotinak (alkaloidea) eta beste gehigarri batzuek engantxatzen dute.\nTabakoaren publizitatea gazte jendeari begira prestatzen da gehienbat. Zergatik ote?\nTabakoaren publizitatearen arabera, erretzaileek sexua, abentura, erabakitzeko ahalmena, segurtasuna, konfiantza… daukate. Lortzen al duzu horietako ezer erretzen duzunean?\nSaihets daitezkeen heriotza-kausez ari bagara, tabakoak hiltzen du jende kopuru handiena Euskadin.\nNekez topatuko duzu tabakoari uzteko asmorik sekula izan ez duen erretzailerik.


Martxoaren 9an greba mugagabea abiatuko dute Getxoko garbitzaileek - Getxo - Hiruka.eus\nMartxoaren 9an greba mugagabea abiatuko dute Getxoko garbitzaileek\nHiruka.eus 2015-03-05 11:04\nGarbiketa eta zabor bilketarako zerbitzuaren enpresa esleipendunak, Cespa eta Asaserrek osatutako Aldi Baterako Enpresa Elkarteak (ABEE), sindikatuakaz negoziatzen jarraitzen du. Lan-hitzarmena negoziatu eta akordio batera heldu ezean, langileek greba mugagabea abiatuko dute martxoaren 9an. Otsailaren 24an eta martxoaren 3an, garbitzaileek mobilizazioak egin zituzten.\nGetxoko UPDk, gainera, nahaste-borraste horren arduradunak kargutik kentzeko eta zabor bilketaren gaineko kontrol handiago bat ezartzeko eskatu dute. Izan ere, azaldu dutenez, zerbitzuaren hitzarmen berria sinatu zenetik horren inguruko salaketak gora egin dute etengabe, "zerbitzua ez delako behar bezala betetzen".\nELA sindikatuak Getxoko garbitzaileen greba orokorraren harira kaleratutako prentsa oharra:\nMartxoaren 9an abiatuko dute greba mugagabea, zerbitzua kudeatzeko ardura duen Cespa enpresak kaleratzeak, enplegu suntsiketa eta beharginen lan baldintzak okertzea proposatu dielako, Getxoko Udalaren onespenarekin.\nGetxoko Cespa enpresako kale garbitzaile eta hondakin biltzaileen Lan Batzordeak ez ditu onartzen enpresak eta Udalak proposatu dizkieten murrizketak. Orotara 12 kaleratze, erretiratzear dauden 6 beharginen lan postuak ez betetzea eta lanaldi murriztua edo partziala duten 52 beharginen lan baldintzak okertzea suposatzen du. Lan postu suntsiketa, lan kargak handitzea eta zerbitzuaren kalitatea okertzea dakar planteamendu horrek. Baita herriko zirkulazioan oztopoak eratzea ere, orain arte gauez egiten zen zabor bilketa goizez egitea nahi baitute.\nCespak egindako proposamena Getxoko Udalak hartutako erabakiaren ondorioa da. Kontua da Udalak kale garbiketa eta hondakin bilketa zerbitzura bideratutako aurrekontu partida nabarmen murriztu duela. Guztira %40ko murrizketa egin du, ia 2 miloi euroko partida izatetik 1,2 miloi eurora murriztuz.\nBeharginek lan postu guztiak mantentzea, orain arteko lan baldintzak errespetatzea eta mahai gainean jarritako murrizketa guztiak ez gauzatzea exijitzen du. Horrez gain, enpresa mailako hitzarmenaren negoziazioari berriz heltzea eskatzen dute, 2012ko abendua ezkero ez baita negoziaziorik egon.\nAzken asteetan hainbat mobilizazio antolatu dituzte euren egoeraren berri emateko, baina Cespak eta Udalak murrizketekin aurrera segitu nahi dutela ikusita greba deialdia egitea erabaki dute. Martxoaren 9an abiatuko duten greba mugagabea izango da.


17:12, 9 martxoa 2017ko berrikusketa\n16:59, 9 martxoa 2017ko berrikusketa (aldatu)\n17:12, 9 martxoa 2017ko berrikusketa (aldatu) (desegin)\n'''Lepauztaia''' edo '''klabikula''' [[hezur]] luzexka bat da, bikoiztua eta ez simetrikoa. [[Torax|Bularraren]] goialdean eta aurrealdean dago eta [[omoplato|eskapularekin]] batera [[gerri eskapular]]ra osatzen du.\n[[Bularrezur]]retik eskapularen akromioneraino luzatzen da, modu ziharreanzeiharrean. Berez, [[beso]]en eta bularrarenenborraren arteko lotura bakarra da.\nLepauztaiakLepauztaiek goiko eta beheko aurpegia daukate, aurre eta albo ertzak eta baita mutur akrominal eta esternalak ere.\n'''Goiko aurpegia''': Larruazalaren eta platisimo muskuluaren azpian kokatzen da. Laua da bere ia azalera osoan eta zenbait muskuluren insertzioei dagokien goraguneak dauzka. Muskulu hauek honakoak izan daitezkedira:\n'''Mutur akrominala''': eremu artikular eliptiko bat dauka, [[Akromioi|akromionaren]] barne muturrarekin lotzeko. Gehienetan, aurpegi hau beherantz eta kanporantz begira egoten da eta honek lepauztaia akromionaren goiko alderantz desplazatzera jotzen du.\n'''Mutur esternala''': Hezurraren zati handiena da. Azalera artikular triangeluar bat dauka, hezurraren azpiko aurpegian luzatzen dena, [[Bularrezur|esternoi]] eta lehen sahiets kartilagoarekin lotzeko. Azalera artikular hau zimurtasunez beteta dago, lotailu eta disko artikularren inserzioen eraginez sortuak.0